open-index/open-wikipedia-markdown huggingface dataset:
വാഴപ്പള്ളി ഗണപതിയപ്പം

കേരളത്തിലെ ചരിത്രപ്രസിദ്ധമായ വാഴപ്പള്ളി മഹാശിവക്ഷേത്രത്തിലെ ഗണപതിക്ഷേത്രത്തിൽ നിത്യവുമുള്ള നിവേദ്യമാണ് **വാഴപ്പള്ളി ഗണപതിയപ്പം**. **വാഴപ്പള്ളി ഒറ്റയപ്പം** എന്നും അറിയപ്പെടുന്നു. പഴയ തിരുവിതാംകൂർ നാണയമായിരുന്ന പണം എന്ന നാണയമാണ് ഇതിന്റെ അളവായി ഇന്നും കണക്കാക്കുന്നത്.

## ഐതിഹ്യം

വാഴപ്പള്ളി മഹാഗണപതി പ്രതിഷ്ഠയുമായി ബന്ധപ്പെട്ടതാണ് ഗണപതിയപ്പത്തിന്റെ ഉത്ഭവ ഐതിഹ്യം. വാഴപ്പള്ളിയിലെ തന്ത്രിയായിരുന്ന തരണല്ലൂർ നമ്പൂതിരി ശിവപ്രതിഷ്ഠക്കുവേണ്ടി തയ്യാറാക്കിവെച്ചിരുന്ന കലശമാണ് മാറി ഗണപതിക്ക് ആടിയതത്രേ. മൂത്രശങ്കമൂലം കലശസമയത്ത് ശിവക്ഷേത്രത്തിനുള്ളിൽ തന്ത്രിക്ക് കടക്കാൻ പറ്റാതെ വരുകയും, തത്സമയം പരശുരാമൻ ശിവപ്രതിഷ്ഠ നടത്തി അഭിഷേകം ചെയ്തുവെന്നും ഐതിഹ്യം. ഉപയോഗിക്കാനാവാതെവന്ന ആ കലശം ഇലവന്തി തീർത്ഥക്കരയിൽ ഗണപതി സങ്കല്പത്തിൽ പ്രതിഷ്ഠനടത്തി കലശാഭിഷേകം ചെയ്തുവത്രെ. സ്വയംഭൂവായ ഗണപതി പ്രതിഷ്ഠയ്ക്കു മുൻപിൽ അന്ന് ആദ്യമായി നേദിച്ചത് ഈ ഒറ്റയപ്പം ആയിരുന്നു.

## ചേരുവകൾ
**ഒരു പണം വാഴപ്പള്ളി ഗണപതിയപ്പം തയ്യാറാക്കാൻ ആവശ്യമായ ചേരുവകൾ**

* ഉണക്കലരിപ്പൊടി - 5 1/4 ഇടങ്ങഴി
* ശർക്കര - 31 1/2 കിലൊഗ്രാം
* നെയ്യ് - 21 തുടം
* കദളിപ്പഴം - 10 എണ്ണം
* നാളികേരം - 2 എണ്ണം
* ചുക്ക് - 
* ഏലയ്ക്ക - 100 ഗ്രാം
* മുന്തിരി - 1/4 കിലൊഗ്രാം
* കൽക്കണ്ടം - 1/2 കിലൊഗ്രാം

## തയ്യാറാക്കുന്ന വിധം

## പ്രത്യേകതകൾ

## ഇതും കാണുക

## അവലംബം

വർഗ്ഗം: ക്ഷേത്രനിവേദ്യങ്ങൾ
ടൂക്കൻ

പിസിഫോമിസ് (Piciformes) പക്ഷിഗോത്രത്തിലെ റാംഫാസ്റ്റിഡേ (Ramphastidae) കുടുംബത്തിൽപ്പെട്ട ഒരിനം പക്ഷിയാണ് **ടൂക്കൻ**. അഞ്ചു ജീനസ്സുകളിലായി മുപ്പത്തിയേഴോളം സ്പീഷീസ് ടൂക്കൻ പക്ഷികളുണ്ട്. ഉഷ്ണമേഖലാ പ്രദേശങ്ങളിൽ ധാരാളമായി കാണപ്പെടുന്ന വൃക്ഷവാസിയായ പക്ഷിയാണിത്. തെക്കൻ മെക്സിക്കോ മുതൽ വടക്കൻ ആർജന്റീന വരെ ഇവ കാണപ്പെടുന്നു. വലിയ ഇനങ്ങൾ മഴക്കാടുകളുടെ താഴ്ന്ന പ്രദേശങ്ങളിലും ചെറിയ ഇനങ്ങൾ 3300 മീ. വരെ ഉയരമുള്ള വനങ്ങളിലും കണ്ടുവരുന്നു.

## ശരീരഘടന

ഏതാണ്ട് ശരീരത്തിനോളംതന്നെ വലിപ്പമുള്ളതും അറ്റം കൂർത്തുവളഞ്ഞതുമായ കൊക്കാണ് ഈ പക്ഷിയുടെ എടുത്തുപറയേണ്ട സവിശേഷത. കൊക്ക് ബലമേറിയതാണെങ്കിലും ഭാരം കുറഞ്ഞതാണ്. തേനീച്ചക്കൂടിന്റെ രൂപത്തിൽ തന്തുക്കളോടുകൂടിയ കൊക്കിന് കടുപ്പമേറിയ ഒരു ആവരണമുണ്ട്. വേഴാമ്പലിനോട് സാദൃശ്യമുള്ള ഈ പക്ഷിയുടെ ശരീരത്തിന് 30 - 60 സെ.മീ. നീളം വരും. ചിറകുകൾ ചെറുതും വൃത്താകാരത്തിലുള്ളവയുമാണ്. വാൽ നീണ്ടതാണ്. പ്രത്യേക ഘടനയോടുകൂടിയ നീണ്ട നാക്ക് ഇവയ്ക്കുണ്ട്. കൊക്കും തൂവലുകളും വർണ്ണഭംഗിയേറിയവയാണ്. ചുവപ്പ്, മഞ്ഞ, ഓറഞ്ച്, നീല, കറുപ്പ് എന്നീ നിറങ്ങളുടെ വ്യത്യസ്ത വിതാനങ്ങളാണ് ഈ വർണഭംഗിക്ക് നിദാനം. ആൺ - പെൺ പക്ഷികൾക്ക് ഏതാണ്ട് ഒരേ നിറമാണുള്ളത്.

## ജീവിതരീതി

കൂട്ടം ചേർന്നാണിവ കാണപ്പെടുക. മരക്കൊമ്പുകളിൽ ഇവ സംഘമായി ചാടിത്തുള്ളിക്കളിക്കുകയും പ്രത്യേകതരത്തിലുള്ള ശബ്ദങ്ങൾ പുറപ്പെടുവിക്കുകയും ചെയ്യുന്നു. പഴങ്ങളും കായ്കനികളുമാണിവയുടെ പ്രധാന ഭക്ഷണമെങ്കിലും കീടങ്ങൾ, ചെറിയ ഇഴജന്തുക്കൾ, പക്ഷിമുട്ടകൾ എന്നിവയും ഇവ ഭക്ഷിക്കാറുണ്ട്. മരങ്ങളുടെ പോടുകളിലോ മരംകൊത്തികൾ കൊത്തിയുണ്ടാക്കുന്ന ആവാസസ്ഥാനങ്ങളിലോ ആണ് ടൂക്കൻ കൂട് കെട്ടാറുള്ളത്. ഒരു പ്രജനനഘട്ടത്തിൽ രണ്ടുമുതൽ നാലുവരെ മുട്ടകളിടും. ആൺപെൺ പക്ഷികൾ മാറിമാറി അടയിരിക്കുന്നു. വിരിഞ്ഞിറങ്ങുന്ന കുഞ്ഞുങ്ങളുടെ കണ്ണുകൾ തുറക്കാൻ മൂന്നുനാലു ആഴ്ചകൾ വേണ്ടിവരും.

## പുറംകണ്ണികൾ

*http://www.honoluluzoo.org/toucan.htm 
*http://portableapps.com/apps/utilities/toucan
*http://animals.nationalgeographic.com/animals/birds/toucan/
*http://www.enchantedlearning.com/subjects/birds/printouts/Toucancoloring.shtml
*http://www.srl.caltech.edu/personnel/krubal/rainforest/Edit560s6/www/animals/toucanpage.html 

## ചിത്രശാല

File:Toco_Toucan_-_ടോകോ_ടൂക്കൻ.jpg|ടോകോ ടൂക്കൻ
File:Keel-Billed Toucan.jpg|കീൽ-ബിൽഡ് ടൂക്കൻ
File:Ramphastos sulfuratus -Spain -Zoo -upper body-8a.jpg|ടൂക്കൻ
File:Ramphastos dicolorus nesting.jpg|ടൂക്കൻ മരപ്പൊത്തിൽ
File:ToucanEaingNut.jpg|ടൂക്കൻ കടല തിന്നുന്നു
ലേഖയുടെ മരണം ഒരു ഫ്ലാഷ്ബാക്ക്

കെ. ജി. ജോർജ്ജിന്റെ സംവിധാനത്തിൽ 1983 ൽ പുറത്തിറങ്ങിയ മലയാള ചലച്ചിത്രം ആണ് **ലേഖയുടെ മരണം ഒരു ഫ്ലാഷ്ബാക്ക് **. ഇപ്പോൾ പ്രമുഖ സിനിമാ താരമായ ഇന്നസെന്റിന്റെ ആദ്യകാല നിർമ്മാണ സംരംഭം കൂടി ആയിരുന്നു ഈ ചിത്രം.  

## രചന
കഥ, തിരക്കഥ, സംഭാഷണം എന്നിവ കെ.ജി. ജോർജ്ജ് തന്നെയാണ് നിർവ്വഹിച്ചിട്ടുള്ളത്.

## സ്വാധീനം
ചലച്ചിത്രനടി ശോഭയുടെ ജീവിതവും  ആത്മഹത്യയും ഈ സിനിമയുടെ രചനയെ സ്വാധീനിച്ചിട്ടുണ്ട്.

## പ്രമേയം
സിനിമക്കുള്ളിലെ സിനിമ പ്രമേയമായി വരുന്ന മലയാളത്തിലെ ആദ്യചിത്രങ്ങളിലൊന്നാണിത്.പ്രശസ്ത ചലച്ചിത്ര താരവും ദേശീയപുരസ്കാര ജേതാവുമായ ലേഖ (നളിനി) ആത്മഹത്യ ചെയ്യുന്നു. കേരളത്തിലെ ഒരു ചെറുഗ്രാമത്തിൽ നിന്നും മദിരാശിയിലെത്തി സിനിമാരംഗം പിടിച്ചടക്കിയ ഈ പെൺകുട്ടിക്ക് എങ്ങനെ ഈ ദുരന്തമുണ്ടായി എന്നുള്ള അന്വേഷണമാണ് ചിത്രം .

## താരനിര

## പാട്ടരങ്ങ്
*വരികൾ:ഓ എൻ വി കുറുപ്പ്
*ഈണം:  എം ബി ശ്രീനിവാസൻ
				
## കുറിപ്പുകൾ
*ചിത്രമിറങ്ങിയപ്പോൾ 1980-ൽ ആത്മഹത്യ ചെയ്ത നടി ശോഭയുടെ കഥയാണിതെന്ന പേരിൽ ശ്രദ്ധിക്കപ്പെട്ടിരുന്നു. ചിത്രത്തിലേതു പോലെ ശോഭ സംവിധായകനായ മുൻപേ വിവാഹിതനായിരുന്ന ബാലു മഹേന്ദ്രയെ വിവാഹം ചെയ്യുകയും അതിനു ശേഷം അറിയപ്പെടാത്ത കാരണങ്ങളാൽ ആത്മഹത്യ ചെയ്യുകയുമാണുണ്ടായത്. വർഷങ്ങൾക്കു ശേഷം ചിത്രത്തിന്റെ കഥാതന്തു ശോഭയുടെ ജീവിതം ആണെന്നു കെ ജി ജോർജ്ജ് വെളിപ്പെടുത്തുകയുണ്ടായി.

*ചിത്രത്തിലെ നായിക ലേഖയെപ്പോലെ ശോഭയും ചെറിയ പ്രായത്തിൽ തന്നെ മികച്ച അഭിനേത്രിക്കുള്ള ദേശീയ പുരസ്കാരം കരസ്ഥമാക്കിയിരുന്നു.

*ചിത്രത്തിൽ സംവിധായകൻ കെ ജി ജോർജ്ജ് ഒരു സീനിൽ ടെലിഫോൺ ചെയ്യുന്നതായി കാണിക്കുന്നുണ്ട്. സംവിധായകൻ ഭരതൻ, നടൻമാരായ രതീഷ്, മണിയൻപിള്ള രാജു, രാമു എന്നിവരും ചിത്രത്തിൽ ഏതാനും രംഗങ്ങളിൽ പ്രത്യക്ഷപ്പെടുന്നുണ്ട്.

*"പ്രഭാമയീ പ്രാഭാമയി" എന്ന ഗാനം ഗായകൻ പി ജയചന്ദ്രൻ സ്റ്റുഡിയോയിൽ പാടുന്നതായി തന്നെ ചിത്രീകരിച്ചിരിക്കുന്നു.

*സിനിമക്കുള്ളിലെ സിനിമ പ്രമേയമായി വരുന്ന മലയാളത്തിലെ ആദ്യചിത്രങ്ങളിലൊന്നാണിത്.

*സിനിമയിൽ സൂപ്പർതാരം പ്രേം സാഗറായി അഭിനയിച്ച മമ്മൂട്ടി പിന്നീട് യഥാർത്ഥത്തിൽ സൂപ്പർതാരമായി മാറി.

*സിനിമയുടെ നിർമ്മാതാക്കളിൽ ഒരാളായ ഇന്നസെന്റ് ചിത്രത്തിൽ അഭിനയിക്കുകയും പിന്നീട് പ്രശസ്ത നടനായി മാറുകയും ചെയ്തു.

*സിനിമയുടെ കഥക്കു പ്രേരണയായ ശോഭ കെ ജി ജോർജ്ജിന്റെ "ഉൾക്കടൽ" എന്ന ചിത്രത്തിൽ അഭിനയിച്ചിട്ടുണ്ട്.

*ചിത്രം ചർച്ചാ വിഷയമാകുകയും ധാരാളം ഫിലിം ഫെസ്റ്റിവലുകളിൽ പ്രദർശിപ്പിക്കപ്പെടുകയും ചെയ്തെങ്കിലും ആ വർഷത്തെ സംസ്ഥാന അവാർഡുകളൊന്നും നേടാനായില്ല.

*ഈ ചിത്രത്തിലെ ഗാനങ്ങൾ പാടിയ സെൽമാ ജോർജ്ജ് സംവിധായകൻ കെ ജി ജോർജ്ജിന്റെ ഭാര്യയാണു. അതു പോലെ ലേഖയുടെ അമ്മാവൻ നാണുക്കുട്ടന്റെ വേഷത്തിൽ അഭിനയിച്ച മോഹൻ ജോസ്, സെൽമ ജോർജ്ജിന്റെ സഹോദരനുമാണു.

*ചിത്രത്തിൽ പ്രൊഡക്ഷൻ കൺട്രോളർ അൻസാരിയായി അഭിനയിച്ച പി എ ലത്തീഫ് പല ചിത്രങ്ങളുടേയും പ്രൊഡക്ഷൻ കൺട്രോളറായി ജോലി ചെയ്തിട്ടുണ്ട്.

## അവലംബം

## പുറം കണ്ണികൾ
* 
* 
*  

വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ
ഷാജി എൻ. കരുൺ കാമറ ചെയ്ത ചലച്ചിത്രങ്ങൾവർഗ്ഗം:കെ.ജി. ജോർജ്ജ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:കെ.ജി ജോർജ്ജ് തിരക്കഥ എഴുതിയ ചലച്ചിത്രങ്ങൾഓ എൻ വി- എം ബി എസ് ഗാനങ്ങൾഎം ബി ശ്രീനിവാസൻ സംഗീതം പകർന്ന ചലച്ചിത്രങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
വർഗ്ഗം:രതീഷ് അഭിനയിച്ച മലയാള ചലച്ചിത്രങ്ങൾ
പൊരിപ്പുന്ന

തെക്കൻ ഏഷ്യയിലേയും തെക്കുകിഴക്കൻ ഏഷ്യയിലേയും ഉഷ്ണമേഖലാ പ്രദേശങ്ങൾ അടങ്ങിയ ഇൻഡോ-മലയൻ ജൈവവ്യവസ്ഥയിൽ കാണപ്പെടുന്ന ഒരു ഫലവൃക്ഷമാണ് **ലോംഗൻ** (ഡിമോകാർപ്പസ് ലോംഗൻ).  . **ചോളപ്പൂവം, പൊരിപ്പൂവം, ചെമ്പുന്ന** എന്നെല്ലാം അറിയപ്പെടുന്നു.

## വിവരണം
ലോംഗൻ മരം ആറേഴു മീറ്റർ വരെ ഉയരത്തിൽ വളരും. അതിശൈത്യത്തെ അതിന് അതിജീവിക്കാനാവില്ല. മണൽ നിറഞ്ഞ മണ്ണിൽ താപനില നാലര ഡിഗ്രി സെന്റിഗ്രേഡിൽ താഴെപ്പോകാത്ത കാലാവസ്ഥയിലാണ് അതിനു വളരാൻ കഴിയുന്നത്. ലീച്ചി മരം കായ്ക്കുന്ന അതേസമയമാണ് ലോഗാന്റേയും ഫലകാലം. 
thumb|left|ലോംഗാൻ പഴത്തിന്റെ ഉൾഭാഗം

ലോംഗൻ (龍眼)—എന്ന പേരിന് "വ്യാളിയുടെ കണ്ണ്"(Dragon's Eye)— എന്നാണർത്ഥം. തൊലി കളഞ്ഞ പഴം, വെളുത്ത് അർദ്ധസുതാര്യമായ മാസളഭാഗവും അതിനുള്ളിൽ കൃഷ്ണമണിപോലെ കാണപ്പെടുന്ന കുരുവും ചേർന്ന് നേത്രഗോളത്തെ അനുസ്മരിപ്പിക്കും എന്ന സൂചനയാണ് ആ പേരിൽ. കുരു ചെറുതും ഗോളാകൃതിയിൽ കറുപ്പു നിറമുള്ളതുമാണ്. നന്നായി പക്വമായ പഴത്തിന്റെ തൊലി, വിളവെടുത്തയുടനേ, കനം കുറഞ്ഞ് വഴക്കവും ഉറപ്പും ഉള്ളതായതിനാൽ പൊളിച്ചെടുക്കുക വളരെ എളുപ്പമാണ്. തൊലി ഈർപ്പമേറി കൂടുതൽ മൃദുവാകുമ്പോൾ പഴം കൈകാര്യം ചെയ്യുക ബുദ്ധിമുട്ടാവുന്നു.  തൊലിയുടെ മൃദുത്വം വിളവെടുപ്പു സമയത്തെ പഴത്തിന്റെ പക്വാവസ്ഥയും, ചെടിയുടെ ഇനവും, കാലാവസ്ഥയും മറ്റും അനുസരിച്ച് വ്യത്യാസപ്പെട്ടിരിക്കും.

രാഷ്ട്രാന്തര പ്രകൃതിസംരക്ഷണ സംഘടനയുടെ(IUCN) ചുവപ്പുപട്ടികയിൽ, ലോംഗൻ അതിജീവനഭീഷണിയോടടുത്തു നിൽക്കുന്ന സസ്യങ്ങൾക്കൊപ്പമാണ്.
## ഭക്ഷ്യോപയോഗം
നല്ല ഇങ്ങളിൽ ഈ പഴം അതീവമധുരവും, രസപൂർണ്ണവുമാണ്. പഴമായി തിന്നുന്നതിനു പുറമേ, തെക്കുകിഴക്കേ ഏഷ്യൻ രാജ്യങ്ങളിൽ ഇത് സൂപ്പുകളിലും, ചെറുപലഹാരങ്ങളിലും, മധുരവസ്തുക്കളിലും, മധുരപ്പുളി(sweet & sour) വിഭവങ്ങളിലും ഉപയോഗിക്കുന്നു.

ഉണങ്ങിയ ലോംഗൻ പഴത്തിനു ചൈനീസ് ഭാഷയിൽ ഗൂയിയുവാൻ (桂圆|桂圆]]) എന്നറിയപ്പെടുന്നു. ചൈനീസ് പാചകത്തിൽ അത് ഭക്ഷണത്തിനൊടുവിൽ വിളമ്പുന്ന മധുരസൂപ്പുകളുടെ ചേരുവയാണ്. ചൈനയിലെ ആഹാരചികിത്സയും വൈദ്യവും അതിതെ വിരേചനൗഷധമായി കരുതുന്നു. ലോംഗൻ പഴത്തിന്റെ മാസളഭാഗം വെളുപ്പുനിറമാണെങ്കിലും ഉണങ്ങിയ പഴത്തിന്റെ നിറം തവിട്ടോ കറുപ്പോ ആണ്. ചൈനീസ് വൈദ്യം ലീച്ചിപ്പഴത്തെപ്പോലെ ഇതിനേയും ഉൾച്ചൂടു കൂട്ടുന്നതായി കണക്കാക്കുന്നു.

## അവലംബം


## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.biotik.org/india/species/d/dimolong/dimolong_en.html 

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:സാപ്പിൻഡേസീ
വർഗ്ഗം:കേരളത്തിലെ സസ്യജാലം
വിളപ്പിൽശാല

തിരുവനന്തപുരം ജില്ലയിലെ വിളപ്പിൽ പഞ്ചായത്തിലെ ഒരു പ്രദേശമാണ് **വിളപ്പിൽശാല**. തിരുവനന്തപുരം കോർപ്പറേഷന്റെ ഖരമാലിന്യസംസ്കരണശാല സ്ഥിതിചെയ്യുന്നത് ഇവിടെയാണ്. അതുപരത്തുന്ന മാലിന്യം മടുത്ത സ്ഥലവാസികൾ അതിനെതിരെ നടത്തിയ പ്രതിഷേധം ഏറെ ജന-മാദ്ധ്യമശ്രദ്ധ പിടിച്ചുപറ്റി.

## അവലംബം

വർഗ്ഗം:തിരുവനന്തപുരത്തിന്റെ പ്രാന്തപ്രദേശങ്ങൾ
യവനിക

കെ.ജി. ജോർജ്ജ് സംവിധാനം ചെയ്ത് 1982 ൽ പുറത്തിറങ്ങിയ മലയാള ചലച്ചിത്രം ആണ് **യവനിക**. കെ.ജി. ജോർജ്ജിന്റെ കഥയ്ക്ക് തിരക്കഥ രചിച്ചത് എസ്.എൽ. പുരം സദാനന്ദൻ ആണ്. ഓ.എൻ.വി. കുറുപ്പിന്റെ വരികൾക്ക് എം. ബി. ശ്രീനിവാസൻ സംഗീതമേകി. ഈ ചിത്രത്തിലെ പാട്ടുകൾ വളരെ ശ്രദ്ധിക്കപ്പെട്ടവയാണ്. മലയാളത്തിലെ ലക്ഷണമൊത്ത മികച്ച കേസന്വേഷണചിത്രങ്ങളിൽ ആദ്യത്തേത് യവവനികയായിരിക്കുമെന്ന് കരുതപ്പെടുന്നു.
## പ്രമേയം
ഒരു നാടകസംഘത്തിലെ അഭിനേതാക്കളെ ചുറ്റിപ്പറ്റിയാണ് *യവനിക*യിലെ കഥ വികസിക്കുന്നത്. തബലിസ്റ്റ് അയ്യപ്പന്റെ തിരോധാനം ആണ് കേന്ദ്ര ബിന്ദു. അയ്യപ്പന്റെ മരണത്തിനു കാരണക്കാരായവരെ പോലീസ് കണ്ടെത്തുന്നതോടെ സിനിമ അവസാനിക്കുകയും ചെയ്യുന്നു. ഇതിനിടയിൽ വ്യത്യസ്ത സ്വഭാവക്കാരായ നിരവധി കഥാപാത്രങ്ങൾ കടന്നു വരുന്നു. യാഥാർത്ഥ്യ ബോധമുള്ള കുറ്റാന്വേഷണം പ്രേക്ഷകൻ ആസ്വദിച്ച് ഞരമ്പിലെ രക്തയോട്ടത്തിന്റെ സമ്മർദ്ദം അനുഭവിച്ചത് *യവനിക*യിലൂടെയാണ്.

## അഭിനേതാക്കൾ

## ഗാനങ്ങൾ
*വരികൾ:ഒ എൻ വി കുറുപ്പ്
*ഈണം:  എം. ബി. ശ്രീനിവാസൻ

## അവാർഡുകൾ
1982  ലെ  സംസ്ഥാന ചലച്ചിത്ര അവാർഡ്

## മറ്റ് പുരസ്കാരങ്ങൾ

## അവലംബം

=പുറം കണ്ണികൾ=
* ഐ.എം.ഡി.ബി.ടൈറ്റിൽ 
*   

വർഗ്ഗം:1982-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.ജി. ജോർജ്ജ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ

വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
വർഗ്ഗം:രാമചന്ദ്രബാബു ക്യാമറ ചലിപ്പിച്ച ചലച്ചിത്രങ്ങൾ
വർഗ്ഗം:ഓ എൻ വി- എം ബി എസ് ഗാനങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
വർഗ്ഗം:എം ബി ശ്രീനിവാസൻ സംഗീതം പകർന്ന ചലച്ചിത്രങ്ങൾ
വർഗ്ഗം:എസ്.എൽ. പുരം സദാനന്ദൻ തിരക്കഥ എഴുതിയ ചലച്ചിത്രങ്ങൾ
ട്രിറ്റോൺ

**ട്രിറ്റോൺ** നെപ്ട്യൂണിന്റെ ഏറ്റവും വലിയ ഉപഗ്രഹമാണ്. 1846 ഒക്ടോബർ 10ന് ഇംഗ്ലീഷ് ജ്യോതിശാസ്ത്രജ്ഞനായ **വില്യം ലാസ്സൽ** ആണ് ട്രിറ്റോണിനെ കണ്ടുപിടിച്ചത്. മാതൃഗ്രഹം ഭ്രമണം ചെയ്യുന്നതിന്റെ എതിർദിശയിലാണ് ഇതിന്റെ ഭ്രമണം. ഇത്തരത്തിലുള്ള സൗരയൂഥത്തിലെ ഏറ്റവും വലിയ ഉപഗ്രഹമാണ് ട്രിറ്റോൺ. 2,700 കി.മീറ്റർ വ്യാസമുള്ള ഇത് സൗരയൂഥത്തിലെ വലിയ ഉപഗ്രഹങ്ങളിൽ ഏഴാമത്തേതാണ്. ട്രിറ്റോണിന്റെ ഉപരിതലത്തിൽ പ്രധാനമായും ഉള്ളത് ഖനീഭവിച്ച നൈട്രജനും ജലവുമാണ്. തണുത്തുറഞ്ഞ മാന്റിലും പാറകളും ലോഹങ്ങളുമുള്ള കോറും ആണ് ഇതിനുള്ളത്. ഇതിന്റെ മൂന്നിലൊന്നു ദ്രവ്യവും കോറിലാണ് അടങ്ങിയിട്ടുള്ളത്. 2.061g/cm3 ആണ് ഇതിന്റെ സാന്ദ്രത. ഇതിൽ തന്നെ 15-35% ജലഹിമം ആണുള്ളത്.

ഭൂമിശാസ്ത്രപരമായ പ്രവർത്തനങ്ങൾ നടക്കുന്ന സൗരയൂഥത്തിലെ ചുരുക്കം ചില ഉപഗ്രഹങ്ങളിൽ ഒന്നാണ് ട്രിറ്റോൺ.

## കണ്ടെത്തലും പേരിടലും
thumb|left|150 px|വില്യം ലാസ്സൽ

1846 ഒക്ടോബർ 10ന് ബ്രിട്ടീഷ ജ്യോതിശാസ്ത്രജ്ഞനായ വില്യം ലാസ്സൽ ആണ് ട്രിറ്റോണിനെ കണ്ടെത്തിയത്. നെപ്ട്യൂണിനെ കണ്ടെത്തി പതിനേഴാമത്തെ ദിവസമാണ് ട്രിറ്റോണിനെ കണ്ടെത്തിയത്. നെപ്ട്യൂണിനെ കണ്ടെത്തി എന്ന വാർത്ത കേട്ടപ്പോൾ തന്നെ ജോൺ ഹെർഷൽ അതിന്റെ ഉപഗ്രഹത്തെ കണ്ടെത്താൻ ലാസ്സലിനോട് നിർദ്ദേശിച്ചിരുന്നുവത്രെ. ഹെർഷലിന്റെ കത്തു കിട്ടി എട്ടാമത്തെ ദിവസം തന്നെ അദ്ദേഹം അതു കണ്ടെത്തുകയും ചെയ്തു. ഗ്രീക്ക് ഇതിഹാസത്തിലെ സമുദ്രദേവനായ **ട്രിറ്റോണി**ന്റെ പേര് ഇതിന് നൽകി.

## അവലംബം

## കുറിപ്പുകൾ

വർഗ്ഗം:ഉപഗ്രഹങ്ങൾ
പെരുന്തലേരി

കേരളത്തിലെ കണ്ണൂർ ജില്ലയിലെ തളിപ്പറമ്പ് താലൂക്കിലുള്ള  ചെങ്ങളായി പഞ്ചായത്തിലെ  ഒരു ഗ്രാമമാണ് പെരുന്തലേരി. വളപട്ടണം പുഴയരികിലാണ് ഈ ഗ്രാമം സ്ഥിതിചെയ്യുന്നത് .തളിപ്പറമ്പ്-ശ്രീകണ്ഠാപുരം ബസ്സ് റൂട്ടിൽ വളക്കൈ എന്ന സ്ഥലത്ത് നിന്നും കൊയ്യം റൂട്ടിൽ 2കി. മി.യാത്ര ചെയ്താൽ പെരുന്തലേരിയിൽ എത്താം
## പേരിനു പിന്നിലെ ഐതിഹ്യം
**ബക** യുദ്ധത്തിൽ *പെരുന്തതല *വന്നു വീണതിനാലാണ്    ഈ പേരു വന്നത് എന്ന് വിശ്വസിക്കപ്പെടുന്നു. . 
## പ്രധാന സ്ഥാപനങ്ങൾ
1.‍കൊയ്യം ഗവ. ഹെെസ്കൂൾ .

2.പോസ്റ്റ ഒാഫീസ് കൊയ്യം.

3.പാൽ സംഭരണ വിതരണ കേന്ദ്രം.

4 കൊയ്യം സർവ്വീസ് സഹകരണ ബേങ്ക്.

5 perunthaleri AUPschool

6 Badariya juma masjid 

7 Kannu kali vikasan kentram

8 Rubber karshaka sangam office 

9 C R C Perunthaleri

## പുറത്തേക്കുള്ള കണ്ണികൾ

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ശാസ്ത്രീയ സംഗീതം

തനതു ദേശത്തിന്റെ സംഗീത പാരമ്പര്യം ഉൾക്കൊണ്ട് കൃത്യമായ ചിട്ടപ്പെടുത്തലുകൾ ഉള്ള സംഗീതമാണ് **ശാസ്ത്രീയ സംഗീതം**. പാശ്ചാത്യ രാജ്യങ്ങളിൽ അവർ ചിട്ടപ്പെടുത്തിയ രീതികൾ അടിസ്ഥാനത്തിൽ ഇവയെ പാശ്ചാത്യസംഗീതം എന്നും പറയുന്നു. ഇതുപോലെ ഹിന്ദുസ്ഥാനി ശാസ്ത്രീയ സംഗീതം ഇന്ത്യയുടെ തനതു ശാസ്ത്രീയ സംഗീത പദ്ധതികളിലൊന്നാണ്. കർണ്ണാടകസംഗീതം ഇതിനു മറ്റൊരു ഉദാഹരണമാണ്. 

## ഇതും കാണുക
* ഭാരതീയ ശാസ്ത്രീയസംഗീതം

## പുറത്തേക്കുള്ള കണ്ണികൾ

വർഗ്ഗം:ശാസ്ത്രീയസംഗീതം
കെ. ശ്രീധരൻ

ആറാം കേരള നിയമ സഭയിലെ അംഗമായിരുന്നു **കെ. ശ്രീധരൻ** ( 15 സെപ്റ്റംബർ 1939 - 18 ഫെബ്രുവരി 2012). പൊന്നാനി താലൂക്കിൽ കമ്യൂണിസ്റ്റ് പാർട്ടി കെട്ടിപ്പടുക്കുന്നതിൽ മുഖ്യപങ്കു വഹിച്ച ശ്രീധരൻ അവസാനകാലത്ത് പാർട്ടിക്കനഭിമതനായി.

## ജീവിതരേഖ
വെളിയങ്കോട് കരാട്ടേയിൽ കുടുംബത്തിൽ കൃഷ്ണൻ നായരുടെ മകനായി ജനിച്ച ശ്രീധരൻ വിദ്യാർഥി, യുവജന പ്രസ്ഥാനങ്ങളിലൂടെയാണ് രാഷ്ട്രീയത്തിൽ പ്രവേശിക്കുന്നത്. കെ.എസ്.വൈ.എഫിന്റ മലപ്പുറം ജില്ലാ സെക്രട്ടറി, കർഷകത്തൊഴിലാളി യൂണിയൻ ജില്ലാ സെക്രട്ടറി, അവിഭക്ത കമ്യൂണിസ്റ്റ് പാർട്ടിയുടെ പാലക്കാട് ജില്ലാ കമ്മിറ്റിയംഗം, സി.പി.എം പൊന്നാനി താലൂക്ക് സെക്രട്ടറി, സി.പി.എം മലപ്പുറം ജില്ലാ സെക്രട്ടേറിയറ്റംഗം, ജില്ലാക്കമ്മിറ്റിയംഗം എന്നീ നിലകളിൽ പ്രവർത്തിച്ചിട്ടുണ്ട്.

1980ൽ പൊന്നാനി മണ്ഡലത്തിൽനിന്ന് പി.ടി. മോഹനകൃഷ്ണനെ തോല്പിച്ച് ആദ്യമായി കേരള നിയമ സഭയിലെത്തി. 82ൽ വീണ്ടും പൊന്നാനിയിൽ മത്സരിച്ചെങ്കിലും എം.പി. ഗംഗാധരനോട് 93 വോട്ടിന് പരാജയപ്പെട്ടു.

കെ.എസ്.വൈ.എഫ് സ്ഥാപക നേതാക്കളായിരുന്ന എസ്.ആർ.പി, നരിക്കുട്ടി മോഹനൻ, പാട്യം ഗോപാലൻ, വി.വി. ദക്ഷിണാമൂർത്തി എന്നിവർക്കൊപ്പം ഒട്ടനവധി സമരങ്ങൾക്ക് നെടുനായകത്വം വഹിച്ചിട്ടുള്ള ശ്രീധരൻ ഇ.എം.എസ്, ഇ.കെ. നായനാർ, ഇ.കെ. ഇമ്പിച്ചിബാവ എന്നിവരുടെയെല്ലാം സഹയാത്രികനായിരുന്നു. എം.വി.ആർ, പാട്യം രാജൻ, പി.പി. വാസുദേവൻ, കെ. കുഞ്ഞിക്കണ്ണൻ എന്നിവർക്കൊപ്പം കൊൽക്കത്തയിൽ നടന്ന ഏഴാം സി.പി.എം പാർട്ടി കോൺഗ്രസ്സ് വരെ ഇദ്ദേഹം പങ്കെടുത്തിരുന്നു.

എന്നാൽ 2005ൽ പാർട്ടി രഹസ്യങ്ങൾ മാധ്യമങ്ങൾക്ക് ചോർത്തിക്കൊടുത്തു എന്ന ആരോപണമുയർത്തി ദേശാഭിമാനി ലേഖകൻ മോഹൻദാസ്, ഇ. രാജഗോപാൽ, മുരളി എന്നിവർക്കൊപ്പം ശ്രീധരനെയും പുറത്താക്കി.

ഭാര്യ ധനലക്ഷ്മി. മക്കൾ പ്രിയ, അഡ്വ. പ്രീജ, പ്രജി.

## അവലംബങ്ങൾ


വർഗ്ഗം:1939-ൽ ജനിച്ചവർ
വർഗ്ഗം: 2012-ൽ മരിച്ചവർ
വർഗ്ഗം:സെപ്റ്റംബർ 15-ന് ജനിച്ചവർ
വർഗ്ഗം:ഫെബ്രുവരി 18-ന് മരിച്ചവർ

വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
കെ.പി.എ.സി. സുലോചന

thumb|250widthpx|കെ.പി.എ.സി സുലോചന
കേരളത്തിലെ ജനകീയ ഗായികമാരിലൊരാളും സിനിമാ-നാടക അഭിനേത്രിയുമായിരുന്നു **കെ.പി.എ.സി. സുലോചന** (10 ഏപ്രിൽ 1938 - 17 ഏപ്രിൽ 2005). സുലോചന പാടിയ ‘വെള്ളാരം കുന്നിലെ’, ‘അമ്പിളിയമ്മാവാ’, ‘ചെപ്പുകിലുക്കണ ചങ്ങാതി‘, 'വള്ളിക്കുടിലിൻ' തുടങ്ങിയ ഗാനങ്ങൾ ജനഹൃദയങ്ങളിൽ ചിരപ്രതിഷ്ഠ നേടിയവയാണ്. 
## ജീവിതരേഖ
മാവേലിക്കര കോട്ടയ്ക്കകത്ത് കുഞ്ഞുകുഞ്ഞിന്റെയും കല്യാണിയമ്മയുടെയും മകളായി , 1938 ഏപ്രിൽ 10-ന് ജനിച്ച സുലോചനയുടെ ഗുരു, തടിയൂർ ഗോപാലകൃഷ്ണനായിരുന്നു. തിരുവനന്തപുരം ആകാശവാണിയിൽ ബാലലോകം പരിപാടിയിലൂടെ പ്രഫഷണൽ രംഗത്തേയ്‌ക്ക്‌ പ്രവേശിച്ചു. 1951-ൽ *എന്റെ മകനാണ്‌ ശരി* എന്ന നാടകത്തിലൂടെയാണ്‌ കെ.പി.എ.സി-യിൽ തുടക്കമിട്ടത്‌. *[[നിങ്ങളെന്നെ കമ്യൂണിസ്റ്റാക്കി|നിങ്ങളെന്നെ കമ്മ്യൂണിസ്‌റ്റാക്കി]]* മുതൽ *മന്വന്തരം* വരെയുള്ള 10 നാടകങ്ങളിൽ അഭിനയിക്കുകയും പാടുകയും ചെയ്തു. 1964-ലെ കമ്മ്യൂണിസ്റ്റ് പാർട്ടിയുടെ പിളർപ്പിനെത്തുടർന്ന്‌ കെ.പി.എ.സി വിട്ടു. തുടർന്ന്‌ വിവിധ സമിതികളുടെ നാടകങ്ങളിൽ പാടുകയും അവയിലെ പ്രധാനവേഷങ്ങളിൽ അഭിനയിക്കുകയും ചെയ്തു. പിന്നീട്‌ 'സംസ്‌ക്കാര' എന്നപേരിൽ നാടകസമിതി രൂപീകരിക്കുകയും പത്തോളം നാടകങ്ങൾ അവതരിപ്പിക്കുകയും ചെയ്തു. 

*കാലം മാറുന്നു* എന്ന സിനിമയിൽ കെ എസ് ജോർജ്ജിന്റെ കൂടെ, ‘ഈ മലർ പൊയ്കയിൽ‘ എന്ന യുഗ്മഗാനം പാടിക്കൊണ്ടാണ്  സുലോചന സിനിമാഗാന രംഗത്തെത്തുന്നത്. ഇതേ ചിത്രത്തിൽ സത്യന്റെ നായികയായി വേഷമിട്ടതും സുലോചനയായിരുന്നു. രണ്ടിടങ്ങഴി എന്ന പ്രശസ്ത നോവൽ ചലച്ചിത്രമാക്കിയപ്പോൾ അതിലും രണ്ടു ഗാനങ്ങൾ ആലപിച്ചു. സുലോചനയയെ ശ്രദ്ധേയയാക്കിയ കഥാപാത്രങ്ങളായിരുന്നു *നിങ്ങളെന്നെ കമ്യൂണിസ്റ്റാക്കിയിലെ* ‘സുമം’ , *മുടിയനായ പുത്രനിലെ*  ‘പുലയി’ എന്നിവയൊക്കെ. *അരപ്പവൻ*, *കൃഷ്ണകുചേല* തുടങ്ങിയവയാണ് അവർ അഭിനയിച്ച മറ്റ് ചിത്രങ്ങൾ. 2005 ഏപ്രിൽ 17-ന്‌ 67-ആം വയസ്സിൽ അന്തരിച്ചു.

ഭർത്താവ്‌ :കലേശൻ. ഒരു കീബോർഡ് വിദഗ്ദ്ധനാണ് കലേശൻ. സുലോചനയുടെ പല ഗാനമേളകൾക്കും അദ്ദേഹം കീബോർഡ് വായിച്ചിട്ടുണ്ട്. കലേശൻ-സുലോചന ദമ്പതികൾക്ക് മക്കളില്ല.

## പ്രശസ്ത നാടകഗാനങ്ങൾ
*തലയ്ക്കുമീതെ - *അശ്വമേധം* (കെ.എസ്. ജോർജ്ജിനൊപ്പം)
*കിലുകിലെ ചെപ്പുകിലുക്കും - *മൂലധനം*
*അമ്പിളിയമ്മാവാ - *മുടിയനായ പുത്രൻ*
*എന്തമ്മേ കൊച്ചുതുമ്പി - *മുടിയനായ പുത്രൻ*
*ചെപ്പുകിലുക്കണ ചങ്ങാതി - *മുടിയനായ പുത്ര*ൻ
*കരഞ്ഞു കരഞ്ഞു കണ്ണുനീർ - *ശരശയ്യ*
*പമ്പയുടെ തീരത്ത് - *ശരശയ്യ*
*വള്ളിക്കുടിലിൻ - *സർവ്വേക്കല്ല്*  (കെ.എസ്. ജോർജ്ജിനൊപ്പം)
*വെള്ളാരം കുന്നിലെ - *നിങ്ങളെന്നെ കമ്യൂണിസ്റ്റാക്കി*
*മാമ്പൂക്കൾ പൊട്ടി വിരിഞ്ഞു
*മാൻ കിടാവേ മാൻ കിടാവേ

## കൃതികൾ
**അരങ്ങിലെ അനുഭവങ്ങൾ*

## പുരസ്കാരങ്ങൾ
*പ്രഫഷണൽ നാടകരംഗത്തെ സമഗ്രസംഭാവനക്കുള്ള കേരള സർക്കാരിന്റെ അവാർഡ്‌(1999)
*പി.ജെ ആന്റണി സ്മാരക ഫൗണ്ടേഷൻ അവാർഡ്‌
*കേരള സംഗീതനാടക അക്കാദമി അവാർഡ്‌(1975)
*കേരള സംഗീതനാടക അക്കാദമി ഫെല്ലോഷിപ്പ്‌ (1997)
*കേരള സർക്കാരിന്റെ മാനവീയം അവാർഡ്‌ (2000)
*കേരള ഫൈൻ ആർട്‌സ്‌ സൊസൈറ്റി അവാർഡ്‌ (2005 ഏപ്രിൽ)
## അവലംബം


വർഗ്ഗം:1938-ൽ ജനിച്ചവർ
വർഗ്ഗം: 2005-ൽ മരിച്ചവർ
വർഗ്ഗം:ഏപ്രിൽ 10-ന് ജനിച്ചവർ
വർഗ്ഗം:ഏപ്രിൽ 17-ന് മരിച്ചവർ

വർഗ്ഗം:കേരളത്തിലെ ജനകീയ ഗായകർ
വർഗ്ഗം:മലയാളനാടകനടിമാർ
വർഗ്ഗം:ആലപ്പുഴ ജില്ലയിൽ ജനിച്ചവർ
ആമച്ചൽ കൃഷ്ണൻ

thumb|200widthpx|ആമച്ചൽ കൃഷ്ണൻ
കമ്യൂണിസ്റ്റ്പാർടിയുടെ ആദ്യകാല നേതാവും സ്വാതന്ത്ര്യസമര സേനാനിയും വിപ്ലവഗായകനുമായിരുന്നു **ആമച്ചൽ കൃഷ്ണൻ**( - 18 ഫെബ്രുവരി 2012).
## ജീവിതരേഖ
കാട്ടാക്കട പഞ്ചായത്തിലെ ആമച്ചൽ പ്രദേശത്ത് ജനിച്ച് അലക്കു തൊഴിലാളിയായി വളർന്ന സഖാവ് നന്നേ ചെറുപ്പത്തിലേ സ്വാതന്ത്ര്യസമര പ്രസ്ഥാനത്തിൽ ആകൃഷ്ടനാവുകയും നിരവധി പ്രക്ഷോഭങ്ങളിൽ പങ്കാളിയാവുകയും ചെയ്തു. തുടർന്ന് പുരോഗമന ആശയങ്ങളുടെ വഴിതേടിക്കൊണ്ട് കമ്മ്യൂണിസ്റ്റ് സഹയാത്രികനും പിന്നീട് സജീവ പ്രവർത്തകനുമായിത്തീർന്നു.

തെക്കൻ തിരുവിതാംകൂറിൽ കമ്മ്യൂണിസ്റ്റ് പ്രസ്ഥാനം കെട്ടിപ്പടുക്കുന്നതിന് ആമച്ചൽ കൃഷ്ണന്റെ വിപ്ലവഗാനാലാപനം വളരെ വലിയ പങ്കാണ് വഹിച്ചത്. മേദിനിയുമൊന്നിച്ചും അദ്ദേഹം പല വേദികളിലും ഗാനങ്ങൾ ആലപിച്ചു. കെ.പി.എ.സി.യുടെ നാടക ഗാനങ്ങളും പി. ഭാസ്‌കരന്റെയും വയലാറിന്റെയും ഒ എൻ വിയുടെയും ഹൃദ്യമായ വിപ്ലവഗാനങ്ങളും പ്രചാരത്തിലെത്തും മുമ്പ് തന്നെ നാടൻ ശീലുകളെ സ്വന്തമായി എഴുതി തയ്യാറാക്കി മധുരവിപ്ലവ ഗാനങ്ങളാക്കി പാർട്ടി വേദികളിൽ സ്ഥിരമായി അവതരിപ്പിക്കുന്നതും ഇദ്ദേഹത്തിന്റെ ശൈലിയായിരുന്നു.അക്കാലത്തെ സമ്മേളനങ്ങളിലും പാർട്ടിവേദികളിലും കമ്മ്യൂണിസ്റ്റ് പ്രസ്ഥാനം സംഘടിപ്പിക്കുന്ന പൊതുയോഗങ്ങളിൽ ആളെ കൂട്ടുന്നതിനും ആമച്ചലിന്റെ പാട്ടുകൾ  നിർബന്ധമായിരുന്നു.  ഒരു പരിപാടി തീർന്നാൽ ഉടൻ അടുത്ത യോഗത്തിന്റെ സംഘാടകർ സൈക്കിളുമായി വന്ന് അദ്ദേഹത്തെ കൂട്ടിക്കൊണ്ടു പോവുക പതിവായിരുന്നു.

ജന്മിത്തത്തിനും തൊഴിലാളി വർഗ്ഗചൂഷണത്തിനുമെതിരായി പാർട്ടിയുടെ നിരവധിയായ പ്രക്ഷോഭങ്ങളിലെ മുൻനിരക്കാരനായിരുന്ന അദ്ദേഹം 1954-ലെ ട്രാൻസ്‌പോർട്ട് സമരത്തിൽ പങ്കെടുത്ത് കൊടിയ മർദനത്തിന് വിധേയനായി. ക്രൂരമായ മർദനത്തെതുടർന്ന് മരിച്ചു എന്ന് കരുതി പൊലീസ് ഉപേക്ഷിച്ചു. പുനലൂരിലെ പൊന്തക്കാടുകളിൽ നിന്നും അർധപ്രാണനോടുകൂടി പാർട്ടിക്കാർ പിന്നീട് കണ്ടെടുക്കുകയായിരുന്നു. കേരളത്തിൽ ആദ്യമായി നടന്ന പഞ്ചായത്ത് തിരഞ്ഞെടുപ്പിൽ  അമ്പലത്തിൻകാല വാർഡിൻ നിന്നും പഞ്ചായത്ത് മെമ്പറായിട്ടുണ്ട്. 1964 ലെ കമ്മ്യൂണിസ്റ്റ് പാർട്ടിയിലുണ്ടായ പിളർപ്പിനെ തുടർന്ന് അദ്ദേഹം ഇന്ത്യൻ കമ്മ്യൂണിസ്റ്റ് പാർട്ടിയിൽ ഉറച്ചു നിന്നു. അലക്ക് തൊഴിലാളികളെ സംഘടിപ്പിക്കുകയും അവർക്ക് ക്ഷേമനിധി ബോർഡ് രൂപീകരിക്കണമെന്നാവശ്യപ്പെട്ട് അനിശ്ചിതകാല നിരാഹാരം സംഘടിപ്പിക്കുകയും അത് നേടിയെടുക്കുന്നതിൽ വിജയിക്കുകയും ചെയ്തു.

## അവലംബം


വർഗ്ഗം:കേരളത്തിലെ ജനകീയ ഗായകർ
കെ.എസ്. ജോർജ്

കേരളത്തിലെ ഒരു ജനകീയ ഗായകനായിരുന്നു  **കെ.എസ്. ജോർജ്** (മരണം:1989). കെ.പി.എ.സി-യിലൂടെ സംഗീത രംഗത്തെത്തി. നിരവധി നാടക-സിനിമാ ഗാനങ്ങൾ ആലപിച്ചു.
## ജീവിതരേഖ
ആലപ്പുഴയിലെ ഒരു പുരാതന ക്രിസ്ത്യൻ കുടുംബത്തിൽ ജനിച്ച ജോർജ്ജ് ആലപ്പുഴ ചെറിയ ഉണ്ണിത്താൻ ഭാഗവതരിൽ നിന്നും സംഗീതത്തിൽ ശിക്ഷണം നേടി. പുനലൂർ പേപ്പർ മിൽ ജീവനക്കാരനായിരുന്ന അദ്ദേഹത്തെ, വക്കീൽ രാജഗോപാലൻ നായരും ജനാർദ്ദനക്കുറുപ്പും രാജാമണിയുമായി ഒരുമിച്ചാരംഭിച്ച കെ.പി.എ.സിയിലെ ഗായകനാകാൻ ക്ഷണിച്ചു. *[[നിങ്ങളെന്നെ കമ്യൂണിസ്റ്റാക്കി]]*, *സർവ്വേക്കല്ല്* തുടങ്ങിയ നാടകങ്ങളിൽ പാടുകയും അഭിനയിക്കുകയും ചെയ്തു.  ഈ നാടകങ്ങളിലെ ഗാനങ്ങളെല്ലാം പ്രശസ്തങ്ങളായി. പിന്നീട് *കാലം മാറുന്നു* എന്ന സിനിമയിലൂടെ സിനിമയിലും പാടാൻ അവസരം ലഭിച്ചു. ഈ സിനിമയിൽ , സുലോചനയുമൊത്ത്  ആലപിച്ച  ‘ആ മലർ പൊയ്കയിൽ‘  എന്ന ഗാനം പ്രശസ്തമായി. 

കമ്മ്യൂണിസ്റ്റ് പാർട്ടി പ്രവർത്തകനായിരുന്ന ജോർജ് അവസാന കാലത്ത് പാർട്ടി ഉപേക്ഷിച്ചു. 1989-ൽ അന്തരിച്ചു.

## പ്രശസ്ത നാടക ഗാനങ്ങൾ
*ബലികുടീരങ്ങളേ
*ചില്ലുമേടയിലിരുന്നെന്നെ കല്ലെറിയല്ലേ
*തലയ്ക്കു മീതെ ശൂന്യാകാശം
*ചില്ലിമുളം കാടുകളിൽ
*മാരിവില്ലിൻ തേൻ മലരേ
*പാമ്പുകൾക്കു മാളമുണ്ട്

## പ്രശസ്ത സിനിമാ ഗാനങ്ങൾ
*ആ മലർ പൊയ്കയിൽ

## അവലംബം


വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം: 1989-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:കേരളത്തിലെ ജനകീയ ഗായകർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
എം.എ. വെള്ളോടി

മലയാളിയായ മുള്ളത്ത് അരവിന്ദാക്ഷൻ വെള്ളോടി (എം.എ.വെള്ളോടി) പ്രഥമ താൻസാനിയയിലേക്കുള്ള പ്രഥമ ഭാരതീയ നയതന്ത്രപ്രതിനിധി, കേന്ദ്രസർക്കാരിന്റെ വിദേശകാര്യവകുപ്പിൽ സെക്രട്ടറി,ഐക്യരാഷ്ട്രസഭയിൽ വിവിധ മേഖലകളിൽ ഉന്നതമേധാവി തുടങ്ങിയ നിലകളിൽ പ്രശസ്തനായിരുന്നു.

വർഗ്ഗം:ഇന്ത്യൻ നയതന്ത്രജ്ഞർ
മുള്ളൻ പായൽ

ഒരിനം ജലസസ്യമാണ് **കബൊംബ കരൊലിനിയാന** - **Cabomba caroliniana**. അക്വേറിയങ്ങളിൽ ഇവ സാധാരണയായി ഉപയോഗിക്കപ്പെടുന്നു. വടക്കേ അമേരിക്കയാണ് ഈ സസ്യത്തിന്റെ ജന്മദേശം. സ്വാഭാവിക ജലാവസ്ഥയെ ശിഥിലമാക്കുന്നതിനാൽ വടക്കേ അമേരിക്കയിലും ഓസ്ട്രേലിയയിലും ഇതിന്റെ അക്വേറിയ ഉപയോഗം വിലക്കിയിരിക്കുന്നു.

## വിവരണം
ചെടിയുടെ തണ്ടുകൾ ശാഖോപശാഖകളായാണ് വളരുന്നത്. പച്ചകബൊംബയുടെ തണ്ടിൽ നിന്നും വിപരീത ദിശകളിലായി വിശറിപോലെ ഇലകൾ വളരുന്നു. ഈ ഇലകൾക്ക് രണ്ടിഞ്ച് വരെ വ്യാസം ഉണ്ടാകുന്നു. മുങ്ങിക്കിടക്കുന്ന ഇലകൾ ഒരു തരം പശയാൽ ആവരണം ചെയ്യപ്പെട്ടിരിക്കുന്നു. സസ്യം പുഷ്പിക്കുന്നതിനു തൊട്ടുമുൻപായാണ് ഇലകൾ ജലോപരിതലത്തിൽ കാണപ്പെടുന്നത്. എന്നാൽ ഈ ഇലകൾ ചെറുതും ത്രികോണാകൃതിയിലുള്ളവയുമാണ്. ഉഷ്ണമേഖലാപ്രദേശങ്ങളിൽ മിക്കപ്പോഴും സസ്യം പുഷ്പിക്കുന്നു. ഇതിലെ പൂക്കൾ വെള്ളയോ വിളറിയ മഞ്ഞയോ നിറത്തിൽ കാണുന്നു.

കബൊംബയിൽ നേർത്ത നാരുകൾ പോലുള്ള വേരുകൾ ഉണ്ട്. നേർത്ത വെളുത്ത നിറത്തിലാണ് നാരുകൾ കാണപ്പെടുന്നത്. ഒടിഞ്ഞു കിടക്കുന്ന തണ്ടുകളിൽ നിന്നും പ്രത്യേകമായി വളരെയധികം വേരുകൾ മുളപൊട്ടുന്നു. സസ്യങ്ങൾ ആവശ്യമായ പോഷണങ്ങൾ ഇലകളിലൂടെയും തണ്ടിലൂടെയുമാണ് സ്വീകരിക്കുന്നത്. വേരുകൾ സസ്യത്തെ ജലാശയങ്ങളുടെ അടിത്തട്ടിൽ ഉറപ്പിച്ചു നിർത്തുന്നു.

## ജൈവവൈവിധ്യഭീഷണി
വളരെ പെട്ടെന്ന് സമൃദ്ധമായി വളരുന്ന കബൊംബകൾ ജലത്തിലെ മറ്റു സസ്യങ്ങളേയും അകശേരുകികളേയും സൂക്ഷ്മജീവികളേയും പ്രതികൂലമായി ബാധിക്കുന്നു.

## അവലംബം

*Ørgaard, M. (1991). The genus *Cabomba* (Cabombaceae) - a taxonomic study. Nordic Journal of Botany 11: 179-203
*Gleason, H.A. and A. Cronquist. 1991. *Manual of Vascular Plants of Northeastern United States and Adjacent Canada*. The New York Botanical Garden, Bronx, New York.
*Hotchkiss, N. 1972. *Common Marsh, Underwater and Floating-leaved Plants of the United States and Canada*. Dover Publications, Inc., New York.
*Radford, A.E., H.E. Ahles, and C.R. Bell. 1968. *Vascular Flora of the Carolinas*. The University of North Carolina Press, Chapel Hill.
*Riemer, D.N. and R.D. Ilnicki. 1968. *Overwintering of Cabomba in New Jersey*. Weed Science 16:101-102.

## പുറത്തേക്കുള്ള കണ്ണികൾ
* Tropica 
* Center for Aquatic and Invasive Plants 
* US Dept of Agriculture
* Fanwort invasion in Washington waters 
* Age of Aquariums 
* Missouri plants 

വർഗ്ഗം:ജലസസ്യങ്ങൾ
വർഗ്ഗം:കേരളത്തിലെ സസ്യജാലം
റസ്കിൻ ബോണ്ട്

ബ്രിട്ടീഷ് വംശജനായ ഇന്ത്യൻ നോവലിസ്റ്റും എഴുത്തുകാരനുമാണ് **റസ്കിൻ ബോണ്ട്**. 1934 മെയ് 19 ന് ഹിമാചൽ പ്രദേശിൽ സൊളൻ ജില്ലയിലെ കസൗലിയിൽ ജനനം. വളർന്നത് ജാം നഗർ, ഡെറാഡൂൺ, ന്യൂഡൽഹി, ശിംലാ എന്നിവിടങ്ങളിലാണ്. യൗവനകാലത്ത് നാലു വർഷത്തോളം ചാനൽ ദ്വീപുകളിലും ലണ്ടനിലുമായി പല ജോലിയും നോക്കി. ആദ്യത്തെ നോവൽ "ദ റൂം ഓ‌‌‌‌‍‌‌ണ് ദ് റൂഫ്" പതിനേഴാം വയസ്സിൽ എഴുതി. ഈ നോവൽ ജോൺ ലീവെല്ലിൻ റൈസ് സ്മാരക സമ്മാനത്തിനു അർഹമായി. ഇന്ത്യയിലെ ഇംഗ്ലീഷ് ബാലസാഹിത്യരചയിതാക്കളിൽ ശ്രദ്ധേയനായ റസ്കിൻ ബോണ്ട് ഏക്ദേശം അഞ്ഞൂറോളം കൃതികൾ രചിച്ചിട്ടുണ്ട്. 1992 ൽ കേന്ദ്രസാഹിത്യ അക്കാദമി പുരസ്കാരം "ഞങ്ങളുടെ മരങ്ങൾ ഇപ്പോഴും ദെഹറയിൽ വളരുന്നു"(Our Trees Still Grow in Dehra) എന്ന ചെറുകഥാ സമാഹാരത്തിനു ലഭിച്ചു..ഭാരതീയ സംസ്കാരവും ഗ്രാമീണ  ജീവിതത്തിന്റെ മൂല്യങ്ങളും അദ്ദേഹത്തിന്റെ കൃതികളിൽ കാണാൻ സാധിക്കുന്നതാണ്. ബാലസാഹിത്യത്തിനു നൽകിയ സംഭാവനകൾ പരിഗണിച്ച് 1999-ൽ ഇന്ത്യാഗവണ്മെന്റ് അദ്ദേഹത്തെ പദ്മശ്രീ നൽകി ആദരിച്ചു. 2012ൽ ദെൽഹി സർക്കാരിന്റെ "ലൈഫ് റ്റൈം അച്ചീവ്മെന്റ് അവാർഡ്" ബോണ്ടിനു ലഭിച്ചു. ഇപ്പോൾ മസൂറിക്കടുത്തുള്ള ലാന്ദൂരിൽ സ്ഥിരതാമസം- വലിയൊരു ദത്തു കുടുംബത്തോടൊപ്പം.

## പ്രധാന പുസ്തകങ്ങൾ

### നോവൽ/ കഥകൾ
#ദ റൂം ഓൺ ദ റൂഫ്
#വഗ്രന്റ്സ് ഒഫ് ദ വാലി
#ദ നൈറ്റ് ട്രെയിൻ അറ്റ് ദേവ്ലി
#റ്റൈം സ്റ്റോപ്സ് അറ്റ് ഷമ്ലി
#ഔവ്വർ ട്രീസ് സ്റ്റിൽ ഗ്രോ ഇൻ ദേഹ്ര
#എ സീസൺ ഒഫ് ഗോസ്റ്റ്സ്
#വെൻ ഡാർക്നെസ്സ് ഫോൾസ്
#ഡെൽഹി ഈസ് നോട് ഫാർ
#എ ഫേസ് ഇൻ ദ ഡാർക്
#ദ സെൻഷുഅലിസ്റ്റ്
#എ ഹാൻഡ്ഫുൾ ഒഫ് നട്ട്സ്
#ഗാർലൻഡ് ഓഫ് മെമറീസ്
#ഗോസ്റ്റ് സ്റ്റോറീസ് ഫ്രം ദ് രാജ്
#ഫണ്ണി സൈഡ് അപ്
#ഡസ്റ്റ് ഓൺ ദ് മൗണ്ടൻ
#ടൈഗർസ് ഫോറെവർ
#എ ടൗൺ കോൾഡ് ഡെഹ്രാ
#നൈറ്റ് ട്രെയിൻ അറ്റ് ദിയോളി
#ദ് അഡ്വെഞ്ചർസ് ഓഫ് റസ്റ്റി
#എ ഫ്ലൈറ്റ് ഓഫ് പിജിയൻസ് (നോവെല്ല)

### കവിതകൾ

#റസ്കിൻ ബൊണ്ട്സ് ബുക് ഒഫ് വെർസസ്സ്

### ലേഖനങ്ങളും മറ്റും
#റെയിൻ ഇൻ ദ മൗണ്ട്ൻസ് (ആത്മകഥാപരം)
2. സീൻസ് ഫ്രം എ റൈറ്റേർസ് ലൈഫ് (ആത്മകഥാപരം)
3. ദ ലാമ്പ് ഈസ് ലിറ്റ്- ലീവ്സ് ഫ്രം എ ജെർനൽ (ആത്മകഥാപരം)
4. ദ ലിറ്റിൽ ബുക് ഒഫ് കംഫൊർട്
5. ലാന്ദൂർ ഡേയ്സ് (ആത്മകഥാപരം)
6. നോറ്റ്സ് ഫ്രം അ സ്മാൾ റൂം (ആത്മകഥാപരം)
7. സ്റ്റ്രേൻ ജ് മെൻ സ്റ്റ്രെൻ ജ് പ്ലേസസ്
8. ആൾ റോഡ്സ് ലീഡ് റ്റു ഗംഗാ.

സമാഹാരങ്ങൾ

1. ക്ലാസ്സിക് റസ്കിൻ ബോണ്ട്
2. ഡസ്റ്റ് ഓൻ ദ മൗണ്ടൻ
3.ദ ബെസ്റ്റ് ഒഫ് റസ്കിൻ ബോണ്ട്
4. ഫ്രൻഡ്സ് ഇൻ സ്മാൾ പ്ലേസസ്
5. ടേൽസ് ഒഫ് ഓപൺ റോഡ്
6. റസ്കിൻ ബോണ്ട്സ് ബുക് ഒഫ് നേച്ചർ
7.  റസ്കിൻ ബോണ്ട്സ് ബുക് ഒഫ് ഹ്യൂമർ
8. എ ടൗൺ കാൾഡ് ദേഹ്റാ

ഇതു കൂടാതെ, റസ്കിൻ ബോണ്ട് എഡിറ്റ് ചെയ്തിറക്കിയ പുസ്തകങ്ങളുമുണ്ട്:
1. ഇൻഡയൻ ഗൊസ്റ്റ് സ്റ്റോറീസ്
2. ഇൻഡ്യൻ റെയില്വെ സ്റ്റോറീസ്
3. ക്ലാസ്സിക്കൽ ഇൻഡ്യൻ ലവ് സ്റ്റോറീസ് ഏന്റ് ലിറിക്സ്.
4. രൂപ ബുക്സ് ഒഫ് ഗ്രെറ്റ് എസ്കേപ്സ്

## പുരസ്കാരങ്ങൾ
*പത്മഭൂഷൺ (2014)
## അവലംബം

വർഗ്ഗം:1934-ൽ ജനിച്ചവർ

വർഗ്ഗം:മേയ് 19-ന് ജനിച്ചവർ

വർഗ്ഗം:ഇന്ത്യൻ നോവലെഴുത്തുകാർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഇംഗ്ലീഷ് ബാലസാഹിത്യകാരന്മാർ
അർദ്ധമേരുദണ്ഡാസനം

thumb|right|250px|അർദ്ധമേരുദണ്ഡാസനം
* മലർന്നു കിടക്കുക.

* കാലുകൾ ചേര്ത്തുവയ്ക്കുക.

* കൈകൾ ശരീരത്തോടു ചേര്ത്തു നീട്ടി വയ്ക്കുക.

* ശ്വാസം എടുത്തുകൊണ്ട് വലതുകാൽ ഉയര്ത്തുക.

* മറ്റേ കാൽ തറയിൽ പതിഞ്ഞിരിക്കണം.

*ആറു സെക്കന്റ് ആ നിലയിൽ നിൽക്കുക.

* ശ്വാസം വിട്ടുകൊണ്ട് കാല് തറയിൽ വയ്ക്കുക.

* മറ്റേ കാലുകൊണ്ടും ഇതു ചെയ്യുക.

## അവലംബം
* Asana Pranayama Mudra Bandha  -Swami Satyananda Saraswati
* Light on Yoaga - B.K.S.  Iiyenkar
* യോഗപാഠാവലി- യോഗാചാര്യ ഗോവിന്ദൻ നായർ, ഡിസി ബുക്സ്

വർഗ്ഗം:യോഗ
ന്യൂസീലൻഡിലെ നഗരങ്ങൾ

ജനസംഖ്യയനുസരിച്ച് ന്യൂസിലാൻഡിലെ നഗരങ്ങൾ.

## നഗര കൗൺസിലുകൾ
നഗരങ്ങളിലെ ജനസംഖ്യാസ്ഥാനം

## അവലംബങ്ങൾ

## പുറത്തേക്കുള്ള കണ്ണികൾ
* Statistics New Zealand Subnational Population Estimates 
* Tauranga status change, 2003 - specific details
** Local Government (Tauranga City Council) Order 2003  (Governor-General's Order-in-Council, 2 October 2003)
** Local Government Commission press release (PDF)
** Local Government Commission decision full text  (PDF)
** Tauranga's city status returns (*[[New Zealand Herald]]*, 12 August 2003)
* Local Government Online Limited site  - confirmation, post-1989 council names
*Map

വർഗ്ഗം:ന്യൂസീലൻഡിലെ പട്ടണങ്ങൾ
ഓക്‌ലൻഡ്

ന്യൂസിലൻഡിലെ ഉത്തര ദ്വീപിൽ സ്ഥിതി ചെയ്യുന്ന രാജ്യത്തെ ഏറ്റവും വലുതും ഏറ്റവും ജനവാസമേറിയതുമായ നഗരപ്രദേശമായ ഓക്‌ലൻഡ് മെട്രോപ്പൊളിറ്റൻ പ്രദേശത്തെ പ്രധാന നഗരമാണ് **ഓക്‌ലൻഡ്**. ഇവിടെയാണ് രാജ്യത്തിന്റെ  ശതമാനം ആളുകളും ( പേർ) വസിക്കുന്നത്. ലോകത്ത് ഏറ്റവുമധികം പോളിനേഷ്യക്കാർ വസിക്കുന്ന നഗരവും ഇതാണ്. മാവോരി ഭാഷയിൽ ഓക്‌ലൻഡിന്റെ പേർ **തമാക്കി മകൗറൗ** എന്നാണ്.
## സഹോദരനഗരങ്ങൾ
ഓക്‌ലൻഡ് കൗൺസിൽ താഴെപ്പറയുന്ന നഗരങ്ങളുമായി ബന്ധം സ്ഥാപിക്കുന്നു 
*      ബ്രിസ്ബെയ്ൻ - ഓസ്ട്രേലിയ
*      ഗ്വാങ്ഷോ - ചൈന
*      നിങ്ബോ - ചൈന
*      ചിങ്ദാവോ - ചൈന
*      ഹാംബർഗ് - ജർമനി
*      ഗാൽവേ - റിപ്പബ്ലിക്ക് ഓഫ് അയർലൻഡ്
*      ഫുക്കുവോക്ക - ജപ്പാൻ
*      തോമിയോക്ക - ജപ്പാൻ
*      ഷിനഗാവ - ജപ്പാൻ
*      കക്കോഗാവ - ജപ്പാൻ
*      ഉത്സുനോമിയ - ജപ്പാൻ
*      ബുസാൻ - ദക്ഷിണ കൊറിയ
*      പൊഹങ് - ദക്ഷിണ കൊറിയ
*      നാഡി - ഫിജി
*      തായ്ചുങ് - തായ്‌വാൻ
*      ലോസ് ആഞ്ചലസ് - അമേരിക്കൻ ഐക്യനാടുകൾ

## അവലംബം

## പുറത്തേയ്ക്കുള്ള കണ്ണികൾ

* Auckland - Visitor-oriented official website
* Auckland Travel Guide - NewZealand.com (New Zealand's Official Visitor Guide and Information)
* Auckland  in Te Ara the Encyclopedia of New Zealand
* Maps & Aerial Photos  (from the ARC map website)

വർഗ്ഗം:ന്യൂസീലൻഡിലെ പട്ടണങ്ങൾ
നൗകാസനം

* മലര്ന്നു കിടക്കുക.
* കാലുകൾ ചേര്ത് വയ്ക്കുക.
* കൈകൾ തലയുടെ ഇരുവശങ്ങളിലായി ചെവിയോടു ചേര്ത് വയ്ക്കുക.
* ശ്വാസം എടുത്തുകൊണ്ട് കാലുകളും തലയും ഉയര്ത്ക.
* കൈകൾ പാദത്തിനു നേരെ നീട്ടി പിടിക്കുക, വഞ്ചിയുടെ ആകൃതിയിൽ വരിക.
* ആറു സെക്കന്റ് ആ നിലയിൽ നില്ക്കുക.
* ശ്വാസം വിട്ടുകൊണ്ട് പഴയ നിലയിലേക്ക് മടങ്ങി വരിക.



## അവലംബം

* Asana Pranayama Mudra Bandha  -Swami Satyananda Saraswati
* Light on Yoaga - B.K.S.  Iiyenkar
* യോഗപാഠാവലി- യോഗാചാര്യ ഗോവിന്ദന്നായര്, ഡീ.സി. ബുക്സ്

വർഗ്ഗം:യോഗ
തിരുവങ്ങാട്

തലശ്ശേരി മുൻസിപ്പാലിറ്റിയിലെ ഉൾപ്പെടുന്ന വിശാലമായ ഭൂപ്രദേശം. ഇന്ന് **തിരുവങ്ങാട്** എന്നറിയപ്പെടുന്ന ഈ സ്ഥലത്തെ **തിരുവൻകാ**ട് എന്ന പേരിലും അറിയപ്പെട്ടിരുന്നു തലശ്ശേരി ടൌണിൽ നിന്നും 1 .5 കി .മി അകലെ കിടക്കുന്ന ഈ പ്രദേശത്ത് ചരിത്ര പ്രസിദ്ധമായ തിരുവങ്ങാട് ശ്രീരാമസ്വാമിക്ഷേത്രം നിലനിൽക്കുന്നു .

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
മാജിക് ഫോർമുല

സ്വിറ്റ്സർലാന്റിന്റെ ഭരണസ്ഥിരത ഉറപ്പുവരുത്തുന്ന ഒരു രാഷ്ട്രീയ ഫോർമുലയാണ് **മാജിക് ഫോർമുല**().
## ചരിത്രം
1959 മുതൽ കൂട്ടുകക്ഷി ഭരണത്തിൽ തുടരുന്ന ഒരു രാജ്യമാണ് സ്വിറ്റ്സർലാന്റ്. കാര്യനിർവ്വഹണ വിഭാഗത്തിന്റെ ഏഴ് സീറ്റുകൾ രാഷ്ട്രീയ പാർട്ടികൾക്കിടയിൽ ഒരു സമവായത്തിലൂടെ വീതിച്ചു നൽകുന്നു. സ്വിറ്റ്സർലാന്റിൽ കൊളീജിയസ്റ്റ് എക്സിക്യൂട്ടീവാണ് നിലനിൽക്കുന്നത്. അതായത് എക്സിക്യൂട്ടീവിൽ തുല്യ അധികാരമുള്ള ഏഴ് അംഗങ്ങളുണ്ടായിരിക്കും . 1959 ലാണ് ആദ്യമായി മാജിക് ഫോർമുല പ്രായോഗികമാക്കിയത്. അന്ന് കൂട്ടുകക്ഷി ഗവണ്മെന്റിന്റെ ഭാഗമായിരുന്ന ഫ്രീ ഡെമോക്രാറ്റിക് പാർട്ടി, സോഷ്യൽ ഡെമോക്രാറ്റിക് പാർട്ടി, ക്രിസ്റ്റ്യൻ ഡെമോക്രാറ്റിക് പീപ്പിൾസ് പാർട്ടി എന്നിവയ്ക്ക് രണ്ട് സീറ്റുകളും, ഇപ്പോഴത്തെ സ്വിസ്സ് പീപ്പിൾ പാർട്ടിക്ക് ഒരു സീറ്റും നൽകി. 2003ൽ രാഷ്ട്രീയ പാർട്ടികളുടെ തെരഞ്ഞെടുപ്പ് പ്രാതിനിധ്യമനുസരിച്ച് ഈ ഫോർമുലയിൽ മാറ്റം വരുത്തി. ഈ ഫോർമുല രാഷ്ട്രത്തിന്റെ ഔപചാരിക നിയമമനുസിച്ചുള്ളതല്ല. കൂട്ടുകക്ഷികൾക്കിടയിലുള്ള ഒരു വിശ്വാസപ്രമേയം മാത്രമാണ് .
## അവലംബം
രാജീവ് ഗാന്ധി ഇൻഡോർ സ്റ്റേഡിയം, കൊച്ചി

എറണാകുളം ജില്ലയിലെ എറണാകുളം നഗരത്തിൽ സ്ഥിതി ചെയ്യുന്ന ഒരു ഇൻഡോർ സ്റ്റേഡിയമാണ് **രാജീവ് ഗാന്ധി ഇൻഡോർ സ്റ്റേഡിയം**. ഗാന്ധിനഗർ പ്രദേശത്താണ് ഇത് സ്ഥിതിചെയ്യുന്നത്. 20000 ചതുരശ്ര അടി കളിസ്ഥലം ഈ സ്റ്റേഡിയത്തിനകത്ത് ലഭ്യമാണ്. സ്വീഡിഷ് സാങ്കേതികവിദ്യ ഉപയോഗപ്പെടുത്തിയാണ് ഈ സ്റ്റേഡിയം നിർമ്മിച്ചിട്ടുള്ളത്. 12 ഷട്ടിൽ ബാറ്റ്മിന്റൺ കോർട്ടുകളും 3 ബാസ്ക്കറ്റ് ബോൾ കോർട്ടുകളും 3 വോളിബോൾ കോർട്ടുകളും ലഭ്യമാണ്. 10000 പേർക്ക് ഇരിക്കാൻ സന്നദ്ധമായ ഗാലറിയും ഈ സ്റ്റേഡിയത്തിനുണ്ട്. 1993 ൽ 5 കോടി രൂപ ചെലവഴിച്ചാണ് ഇത് നിർമ്മിച്ചത്. കൊച്ചി റീജിയണൽ സ്പോർട്സ് സെന്റർ ഈ സ്റ്റേഡിയത്തിൽ പ്രവർത്തിക്കുന്നു. വിവിധതരം ടൂർണ്ണമെന്റകൾ, വ്യാവസായിക പ്രദർശനങ്ങൾ, കാർ ഷോകൾ, കല്യാണങ്ങൾ മുതലായവക്കെല്ലാം ഈ സ്റ്റേഡിയം പ്രയോജനപ്പെടുത്തുന്നു.

ഇത് ഇന്ത്യയിലെ ഏറ്റവും പ്രധാനപ്പെട്ട ലോകോത്തര നിലവാരമുള്ള വിവിധോദ്യേശ കായികകേന്ദ്രമാണ്. നാല് ഏക്കറാണ് ഈ സ്റ്റേഡിയത്തിന്റെ ചുറ്റളവ് (16,000 m2). ഇവിടെ ബാഡ്മിന്റൻ, ടെന്നീസ്, ബാസ്കറ്റ് ബാൾ. ടേബിൾ ടെന്നീസ്, നീന്തൽ, ബില്യാർഡ്സ്, ഇന്റോർ ക്രിക്കറ്റ് നെറ്റ് തുടങ്ങിയവയ്ക്കുള്ള സൗകര്യമുണ്ട്.

ഒരു കിലോവാട്ട് മെറ്റൽ ഹാലൈഡ് ലാമ്പുകൾ ഉപയോഗിച്ചാണ് ഇവിടെ വെളിച്ചസംവിധാനം (ഫ്ലഡ്ലൈറ്റ്) ഒരുക്കിയിരിക്കുന്നത്. അന്താരാഷ്ട്ര നിലവാരത്തിലുള്ള ടെലിവിഷൻ ടെലികാസ്റ്റിന് ഉതകുന്നതാണ് ഈ വെളിച്ചസംവിധാനം. സ്റ്റേഡിയത്തിൽ പതിനായിരം പേരെ ഉൾക്കൊള്ളാനാകും. മുൻ ഇന്ത്യൻ പ്രധാനമന്ത്രിയായ രാജീവ് ഗാന്ധിയുടെ പേരാണ് സ്റ്റേഡിയത്തിന് നൽകിയിരിക്കുന്നത്.

ഇൻഡോർ ടെന്നീസ് കോംപ്ലക്‌സിൽ ലോകോത്തര നിലവാരത്തിലുള്ള  ആധുനിക സാങ്കേതികവിദ്യ ഉപയോഗിക്കുന്ന നാല് സിന്തറ്റിക് ടെന്നീസ് കോർട്ടുകൾ ഉണ്ട്. ഇൻഡോർ ടെന്നീസ് കോംപ്ലക്സ് 2000 ൽ പദ്മ ഭൂഷൺ രാമനാഥൻ കൃഷ്ണൻ ഉദ്ഘാടനം ചെയ്തു.

ടേബിൾ ടെന്നീസ് ഹാളിൽ ഒരു സമയം 400 പന്തുകൾ പിടിക്കാനുള്ള ശേഷിയുള്ള ഏറ്റവും പുതിയ ബട്ടർഫ്ലൈ റോബോട്ടുള്ള നാല്  ടേബിളുകൾ ‍ഉണ്ട്  . 25 * 10 മീറ്ററുള്ള ഒരു നീന്തൽക്കുളവും സ്റ്റേഡിയത്തിലുണ്ട്.  അന്താരാഷ്ട്ര നിലവാരത്തിലാണ് ഇത് പരിപാലിക്കുന്നത്.

## ചിത്രശാല

File:Rajiv Gandhi Indor Stadium Entrance.JPG|പ്രവേശന കവാടം
File:Rajiv Gandhi Indor Stadium Name Board.JPG|പേര്
File:Statue_of_rajiv_gandhi_in_Rajiv_Gandhi_indor_Stadium_Kochi.JPG|രാജീവ് ഗാന്ധിയുടെ പ്രതിമ
File:Rajiv Gandhi Indor Stadium Stone.JPG|ശിലാഫലകം
File:Rajiv Gandhi Indor Stadium Inside Gallery.JPG|ഗാലറി
File:Rajiv_Gandhi_Indor_Stadium_Inside_Gallery_Side.JPG|ഗാലറി
File:Rajiv_Gandhi_Indor_Stadium_Stone_Board.JPG|ശിലാഫലകം

## പുറത്തേക്കുള്ള കണ്ണികൾ

* 

വർഗ്ഗം:കൊച്ചി
വർഗ്ഗം:എറണാകുളം ജില്ലയിലെ സ്റ്റേഡിയങ്ങൾ
അർദ്ധപവനമുക്താസനം

* മലർന്നു കിടക്കുക.
* കാലുകൾ ചേർത്തു വയ്ക്കുക.
* കൈകൾ നിവര്ത്തി തലയുടെ ഇരുവശങ്ങളിലായി ചെവിയോട് ചേർത്ത് നീട്ടിവയ്ക്കുക.
* ശ്വാസം എടുത്തുകൊണ്ട് വലതുകാൽ ഉയർത്തുക.
* ഇടതുകാൽ തറയിൽ നിന്നും പൊങ്ങാതിരിക്കാൻ ശ്രദ്ധിക്കണം.
* ശ്വാസം വിട്ടുകൊണ്ട് ഉയർത്തിയ കാൽ മടക്കുക.
* കൈകൾ കോർത്ത് മുട്ടിനു താഴെ പിടിച്ച് ശരീരം ഉയർത്തി മടക്കിയ കാൽ നെഞ്ചോട് ചേർത്തു വയ്ക്കുക.
* നെറ്റി മുട്ടിൽ മുട്ടിയ്ക്കാൻ ശ്രമിക്കുക.
* ആറു സെക്കന്റ് അങ്ങനെ നിൽക്കുക.
* ശ്വാസം എടുത്തുകൊണ്ട് കൈയും കാലും ഉയർത്തുക.
* ശ്വാസം വിട്ടുകൊണ്ട് കൈയും കാലും ഒരേ സമയം തറയിൽ വയ്ക്കുവാൻ ശ്രമിക്കുക.
* അതേ പോലെ മറ്റേ കാലുകൊണ്ടും ചെയ്യുക.
## അവലംബം
* Asana Pranayama Mudra Bandha  -Swami Satyananda Saraswati
* Light on Yoaga - B.K.S.  Iiyenkar
* യോഗപാഠാവലി- യോഗാചാര്യ ഗോവിന്ദന്നായര്, ഡീ.സി. ബുക്സ്

വർഗ്ഗം:യോഗ
പൂർണ്ണ പവനമുക്താസനം

* മലർന്നു കിടക്കുക.
* കാലുകൾ ചേര്ത്തു വയ്ക്കുക.
* കൈകൾ നിവർത്തി തലയുടെ ഇരുവശങ്ങക്കിലായി ചെവിയോട് ചേർത്ത് നീട്ടിവയ്ക്കുക.
* ശ്വാസം എടുത്തുകൊണ്ട് രണ്ടു കാലുകളും ഉയര്ത്തുക.
* ശ്വാസം വിട്ടുകൊണ്ട് കാലുകൾ മടക്കുക.
* കൈകൾ കോർത്തു പിടിച്ച് കാൽമുട്ടുകൾക്ക് താഴെ പിടിച്ച്, നെഞ്ച് തുടയോടടുപ്പിച്ചു വരാൻ ശ്രമിക്കണം.
* നെറ്റിയോ താടിയോ കാലുകൾക്കിടയിൽ വച്ച് കുറച്ചു നേരം നില്ക്കുക.
* ശ്വാസം എടുത്തുകൊണ്ട് കൈകളും കാലുകളും നിവർത്തുക.
* ശ്വാസം വിട്ടുകൊണ്ട് കൈകളും കാലുകളും ഒരേ സമയം തറയിൽ വയ്ക്കുവാൻ ശ്രദ്ധിക്കുക.
## അവലംബം
* Asana Pranayama Mudra Bandha  -Swami Satyananda Saraswati
* Light on Yoaga - B.K.S.  Iiyenkar
* യോഗപാഠാവലി- യോഗാചാര്യ ഗോവിന്ദന്നായര്, ഡീ.സി. ബുക്സ്

വർഗ്ഗം:യോഗ
അനന്താസനം

* വശത്തേക്ക്  ചരിഞ്ഞു കിടക്കുക
* ശരീരം നേർരേഖയിലായിക്കാൻ ശ്രദ്ധിക്കുക.
* വലതു കൈ മടക്കി തലയ്ക്ക് താങ്ങുകൊടുക്കുക.
* ഇടതു കൈ തുടയ്ക്കു മീതെ പതിച്ചു വയ്ക്കുക.
* ശ്വാസം എടുത്തുകൊണ്ട് ഇടതുകാൽ ഉയർത്തുക.
* ഇടതു കൈ കൊണ്ട് ഉയർന്നിരിക്കുന്ന കാലിന്റെ വിരലിലോ കണങ്കാലിലോ പിടിക്കുക.
*ആറോ പത്തോ നിമിഷം ശ്വാസം വിടാതെ അങ്ങനെ നിൽക്കുക.
* ശ്വാസം വിട്ടുകൊണ്ട് പഴയിനിലയിലേക്ക് തിരിച്ചു വരിക.
* ഇടതുവശത്തേക്ക് തിരിഞ്ഞും ചെയ്യേണ്ടതാണ്.
## അവലംബം
* Asana Pranayama Mudra Bandha  -Swami Satyananda Saraswati
* Light on Yoaga - B.K.S.  Iiyenkar
* യോഗപാഠാവലി- യോഗാചാര്യ ഗോവിന്ദന് നായര്, ഡീ.സി. ബുക്സ്

വർഗ്ഗം:യോഗ
വിജ്ഞാനോത്സവം

കേരളത്തിലെ സ്കൂൾ കുട്ടികൾക്കായി കേരള ശാസ്ത്ര സാഹിത്യ പരിഷത്ത് വർഷം തോറും പൊതുവിദ്യാഭ്യാസ വകുപ്പുമായി സഹകരിച്ച് നടത്തുന്ന മൂല്യനിർണ്ണയ പരിപാടിയാണ് **വിജ്ഞാനോത്സവം**.

ആദ്യകാലത്ത് യുറീക്ക - ശാസ്ത്രകേരളം ക്വിസ്സ് എന്നും വിജ്ഞാനപ്പരീക്ഷയെന്നുമുള്ള പേരുകളിൽ അറിയപ്പെട്ടിരുന്ന പരിപാടിയാണിത്. കേരള പാഠ്യപദ്ധതിയിലെ മൂല്യനിർണ്ണയ രീതികളെ വളരെയധികം സ്വാധീനിച്ച പരിപാടിയാണ് വിജ്ഞാനോത്സവം. മൂല്യനിർണ്ണയം കുട്ടിക്ക് ഭാരമോ ഭയപ്പാടോ ഉണ്ടാക്കേണ്ടതല്ലെന്നും കുട്ടിക്ക് അത് ഒരു ഉത്സവമായി മാറേണ്ടതാണെന്നുമുള്ള ആശയമാണ് വിജ്ഞാനോത്സവത്തിലൂടെ പരിഷത്ത് മുന്നോട്ടുവെയ്കുന്നത്. കുട്ടികളിൽ യുക്തി ചിന്തയും ശാസ്ത്രബോധവും വളർത്തുക എന്നതും ഈ പരിപാടിയുടെ ലക്ഷ്യമാണ്. സ്കൂൾ, ജില്ല, സംസ്ഥാനം എന്നിങ്ങനെ വിവിധ തലങ്ങളിലായി പൊതുവിദ്യാഭ്യാസ വകുപ്പിന്റെ സഹായത്തോടെയാണ് വിജ്ഞാനോത്സവം നടത്തുന്നത്. ജില്ലാതല വിജ്ഞാനോത്സവം ജില്ലാ ബാലശാസ്ത്ര കോൺഗ്രസ്സെന്നും സംസ്ഥാനതലം സംസ്ഥാന ബാലശാസ്ത്ര കോൺഗ്രസ്സെന്നും അറിയപ്പെടുന്നു.

## അവലംബം

വർഗ്ഗം:കേരള ശാസ്ത്രസാഹിത്യ പരിഷത്തിന്റെ പരിപാടികൾ
വർഗ്ഗം:വിദ്യാഭ്യാസം - അപൂർണ്ണലേഖനങ്ങൾ
എഡ്വേർഡ്‌ ബ്രണ്ണൻ

മലബാറിൽ താമസിച്ച് മരിച്ച ഒരു വിദേശീയനായിരുന്നു **എഡ്വേർഡ് ബ്രണ്ണൻ**. തലശ്ശേരിയിലെ ബ്രണ്ണൻ കോളേജ് സ്ഥാപിച്ചത് എഡ്വേർഡ് ബ്രണ്ണനായിരുന്നു.
## ജീവിതരേഖ
1784-ൽ   ലണ്ടനിൽ ജനിച്ച ബ്രണ്ണൻ 1810-ൽ  ഈസ്റ്റ് ഇന്ത്യ കമ്പനിയിൽ അംഗമായി ചേർന്നു. പിന്നീട് അദ്ദേഹം അവരുടെ സഹകമ്പനിയായ ബോംബെ മറൈൻ സർവീസസിലേക്ക് മാറ്റം കിട്ടി കപ്പലിൽ കേബിൻ ബോയ് ആയി ജോലി ചെയ്യാൻ തുടങ്ങി. അദ്ദേഹം ജോലി ചെയ്തിരുന്ന കപ്പൽ ഒരു യാത്രയ്ക്കിടയിൽ അപകടത്തിൽ തകർന്നു. തലശ്ശേരിയ്ക്ക് അടുത്ത് കടലിൽ വെച്ചുണ്ടായ ഈ അപകടത്തിൽ ഒറ്റപ്പെട്ടു പോയ ബ്രണ്ണൻ സായ്പിനെ മീൻപിടുത്തക്കാരായ ചിലരാണ്  രക്ഷപ്പെടുത്തിയത്. തുടർന്ന് അദ്ദേഹം തലശ്ശേരിയിൽ  തന്നെ താമസിക്കാൻ തീരുമാനിക്കുകയായിരുന്നു. 1846-ൽ ദരിദ്രരെയും അനാഥരെയും  സഹായിക്കുക  എന്ന കാഴ്ചപ്പാടോടെ അദ്ദേഹം *ടെലിച്ചറി പുവർ ഫണ്ട്* എന്ന പേരിൽ ഒരു ട്രസ്റ്റ് രൂപീകരിക്കുകയുണ്ടായി. തന്റെ കയ്യിലുണ്ടായിരുന്ന  3000 രൂപയായിരുന്നു അതിന്റെ ആദ്യ വിഹിതം. ഒടുവിൽ ആകെ സമ്പാദ്യമായ 1,50,000/- രൂപ കൂടി   ട്രസ്റ്റിനു നൽകി. ബ്രണ്ണൻ വിൽപത്രത്തിൽ ആവശ്യപ്പെട്ടത്‌  പ്രകാരം നാട്ടുകാരായ  എല്ലാവർക്കും സൌജന്യമായി വിദ്യാഭ്യാസം  നൽകാൻ വേണ്ടി തലശ്ശേരി പട്ടണത്തിൽ ഒരു "ഫ്രീ സ്കുൾ " സ്ഥാപിച്ചു. ഇതാണ്  പിൽകാലത്ത്   ബ്രണ്ണൻ കോളേജ് ആയി മാറിയത് .

തലശ്ശേരി കോട്ടയുടെ പിറക് വശത്തായി സ്ഥിതി ചെയ്യുന്ന സെന്റ് ജോൺസ് പള്ളി സ്ഥാപിച്ചത് എഡ്വേർഡ് ബ്രണ്ണന്റെ ജീവിത സമ്പാദ്യത്തിന്റെ ഒരു ഭാഗം കൊണ്ടായിരുന്നു . തലശ്ശേരിക്കാർ എഡ്വേർഡ് ബ്രണ്ണനെ സ്നേഹത്തോടെ ബ്രണ്ണൻ സായ്പ്പ് എന്നായിരുന്നു വിളിച്ചിരുന്നത്. 1859-ഒക്ടോബർ 2-നു്  ബ്രണ്ണൻ സായ്പ് അന്തരിച്ചു . തലശ്ശേരി സെന്റ് ജോൺസ് പള്ളിയുടെ സമീപത്തായാണ് എഡ്വേർഡ് ബ്രണ്ണന്റെ ശവകുടീരം സ്ഥിതി ചെയ്യുന്നത്.

ബ്രണ്ണൻ അവിവാഹിതനായിരുന്നുവെന്നും, അദ്ദേഹത്തിന് ഒരു ദത്ത് പുത്രൻ മാത്രമാണുണ്ടായിരുന്നതെന്നും കരുതപ്പെട്ടിരുന്നു, എന്നാൽ പിന്നീട് ബ്രണ്ണന് തലശ്ശേരിക്കാരിയായ ഒരു സ്ത്രീയിൽ ഒരു മകളുണ്ടായിരുന്നുവെന്നും ആ പുത്രിയുടെ പേർ 'ഫ്ലോറ' എന്നായിരുന്നുവെന്നും  ഊട്ടിയിലെ സെന്റ് സ്റ്റീഫൻസ്  പള്ളി സെമിത്തേരിയിൽ 16-ം വയസ്സിൽ മരിച്ചതിനെത്തുടർന്ന് അടക്കപ്പെട്ടുവെന്നും  അവകാശവാദമുണ്ടായിട്ടുണ്ട് 

## ബ്രണ്ണൻ സ്കൂളും ബ്രണ്ണൻ കോളേജും
1861ലാണ് ബ്രണ്ണന്റെ  ആഗ്രഹപ്രകാരമുള്ള സൗജന്യ വിദ്യാഭ്യാസത്തിനുള്ള സ്‌കൂൾ സ്ഥാപിച്ചത്. 1866ൽ ബാസൽ ജർമൻ മിഷൻ സ്‌കൂളുമായി സംയോജിപ്പിച്ച ഈ വിദ്യാലയം 1868-ൽ ഹൈസ്‌കൂളായി ഉയർത്തി. 1871-ൽ ബാസൽ മിഷൻ സ്‌കൂളിന്റെ നടത്തിപ്പ് കയ്യൊഴിയാൻ തീരുമാനിച്ചു. 1883-ൽ ജില്ലാ ഗവൺമെന്റ് സ്‌കൂളായി മാറിയ ഈ വിദ്യാലയം 1884-ൽ തലശ്ശേരി നഗരസഭ ഏറ്റെടുത്തു. പത്ത് വർഷത്തിനു ശേഷം ബ്രണ്ണൻ കോളെജ് ആയി വളർന്ന വിദ്യാലയം കോഴിക്കോടിനും മംഗലാപുരത്തിനും ഇടയിലുള്ള ആദ്യത്തെ കോളെജായിരുന്നു. 1949-ൽ കോളെജിൽ നിന്നും വേർപെടുത്തിയ സ്‌കൂളിനെ ചിറക്കരയിലേക്ക് മാറ്റിയെങ്കിലും 1958-ൽ കോളേജ് ധർമടത്തേക്ക് പോയതോടെ പഴയ കെട്ടിടത്തിലേക്ക് തിരിച്ചെത്തി.

## അവലംബം

വർഗ്ഗം: 1784-ൽ ജനിച്ചവർ
വർഗ്ഗം: 1859-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഒക്ടോബർ 2-ന് മരിച്ചവർ
ഗ്രേറ്റർ കൊച്ചിൻ ഡെവെലപ്‌മെന്റ് അതോറിറ്റി

കൊച്ചിനഗരത്തിന്റെ വികസന പ്രവർത്തനങ്ങൾ ആസൂത്രണം ചെയ്യാനും നടപ്പിലാക്കാനുമുള്ള ഒരു സമിതിയാണ് **ഗ്രേറ്റർ കൊച്ചിൻ ഡവലപ്മെന്റ് അതോറിട്ടി** അഥവാ **ജി.സി.ഡി.എ.** കൊച്ചി നഗരവും അതിനോട് ചുറ്റുമുള്ള ആറ് നഗരസഭകളും ഇരുപത്തഞ്ച് പഞ്ചായത്തുകളും അടങ്ങുന്ന പ്രദേശത്താണ് ഇതിന്റെ പ്രവർത്തനം. എറണാകുളം ഗാന്ധിനഗർ ലാണ് ഇതിന്റ കാര്യാലയം.

## പുറത്തേക്കുള്ള കണ്ണികൾ

http://www.gcdaonline.com 

വർഗ്ഗം:കൊച്ചി
ചേടിച്ചേരി

കണ്ണൂർ ജില്ലയിലെ ഇരിക്കൂറിൽ നിന്നും 7-കിലോമീറ്റർ അകലെ സ്ഥിതിചെയ്യുന്ന ഇരിക്കൂർ ഗ്രാമപഞ്ചായത്തിലെ ഒരു പ്രദേശമാണ് **ചേടിച്ചേരി**.

## ഭൂപ്രകൃതി
കുന്നുകളും വയലുകളും കുളങ്ങളും പുഴയും കൂടിച്ചേർന്നഭൂപ്രദേശം.

ഇരിക്കൂർ ചൂളിയാട് മയ്യിൽ റോഡ്‌ഈ  പ്രദേശത്തുകൂടെ കടന്നുപോകുന്നു.
## പ്രധാന സ്ഥാപനങ്ങൾ

*ചേടിച്ചേരി ഏ എ ൽ പി സ്കൂൾ
*ദേശമിത്രം യു പി സ്കൂൾ

## ആരാധനാലായങ്ങൾ
*ശ്രീ മുത്തപ്പൻമടപ്പുര 
*ശ്രീ ചുഴലി ഭഗവതി ക്ഷേത്രം 
## കൃഷി
റബ്ബർ, തെങ്ങ്, നെല്ല്, വാഴ, കപ്പ (മരച്ചീനി), പച്ചക്കറികൾ  എന്നിവ കൃഷി ചെയ്യുന്നു.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ബിമൻ ബസു

ഭാരതത്തിലെ ഒരു സി.പി.ഐ(എം) നേതാവാണ് **ബിമൻ ബസു**. സി.പി.ഐ.(എം) പോളിറ്റ്‌ ബ്യൂറോ അംഗവും, ബംഗാൾ സംസ്ഥാന സെക്രട്ടറിയുമാണിപ്പോൾ.
## ജീവചരിത്രം
1940 ജൂലൈ ഒന്നിന് കൊൽക്കത്തയിലെ സമ്പന്ന കുടുംബത്തിൽ പിറന്ന ബിമൻ വിദ്യാർഥിയായിരിക്കുമ്പോൾത്തന്നെ കമ്മ്യൂണിസ്റ്റ് ആശയങ്ങളിൽ ആകൃഷ്ടനായി. 1970ൽ എസ്‌.എഫ്‌.ഐ രൂപീകരിച്ചപ്പോൾ ആദ്യ ജനറൽ സെക്രട്ടറിയായി. "71ൽ സി.പി.ഐ.(എം) സംസ്ഥാന കമ്മിറ്റി അംഗവും 78ൽ സംസ്ഥാന സെക്രട്ടറിയറ്റ് അംഗവുമായി. "83ൽ കേന്ദ്രകമ്മിറ്റിയിൽ ക്ഷണിതാവായി. 85ൽ കേന്ദ്രകമ്മിറ്റി അംഗമായ അദ്ദേഹം "98ൽ പൊളിറ്റ്ബ്യൂറോ അംഗമായി. 2006ൽ അനിൽ ബിശ്വാസിന്റെ നിര്യാണത്തെത്തുടർന്നാണ് ബിമൻ ആദ്യം സംസ്ഥാന സെക്രട്ടറിയായത്. 2008ലും 2012ലും നടന്ന സംസ്ഥാന സമ്മേളനങ്ങൾ വീണ്ടും സെക്രട്ടറിയായി തെരഞ്ഞെടുത്തു.

## അവലംബം

വർഗ്ഗം:1940-ൽ ജനിച്ചവർ

വർഗ്ഗം:ജൂലൈ 1-ന് ജനിച്ചവർ

വർഗ്ഗം:സി.പി.ഐ.എം. നേതാക്കൾ
വർഗ്ഗം:എസ്‌.എഫ്‌.ഐ. നേതാക്കൾ
വർഗ്ഗം:മുൻ എസ്‌.എഫ്‌.ഐ. നേതാക്കൾ
വൻകുളത്തു വയൽ

കണ്ണൂർ നഗരത്തിൽ നിന്നും 7 കിലോമീറ്റർ അകലെ അഴീക്കോട് ഗ്രാമ പഞ്ചായത്തിൽ ഉൾപ്പെടുന്ന പ്രദേശമാണ്  **വൻകുളത്തു വയൽ**. ചിറക്കൽ കൊട്ടാരത്തിലെ പടനായകനായിരുന്ന മുരിക്കഞ്ചേരി കേളു നിർമ്മിച്ച വൻകുളം സ്ഥിതി ചെയ്യുന്നതിനാലാണ് ഈ പ്രദേശത്തിന്  വൻകുളത്തു വയൽ എന്ന പേരു വന്നത്.

## അവലംബം

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
തെങ്ങമം ബാലകൃഷ്ണൻ

കേരളത്തിലെ പ്രമുഖനായ സാമൂഹ്യ - രാഷ്ട്രീയ പ്രവർത്തകനും പത്രപ്രവർത്തകനുമായിരുന്നു **തെങ്ങമം ബാലകൃഷ്ണൻ**(01 ഏപ്രിൽ 1927 -03 ജൂലൈ 2013).നാലാം കേരള നിയമ സഭാംഗമായിരുന്നു.  സി.പി.ഐ കൊല്ലം ജില്ലാ കമ്മിറ്റിയംഗം, ജില്ലാ എക്‌സിക്യൂട്ടീവ് കമ്മിറ്റിയംഗം, സംസ്ഥാന കൗൺസിൽ അംഗം, സംസ്ഥാന നിർവ്വാഹക സമിതിയംഗം, സംസ്ഥാന കൺട്രോൾ കമ്മീഷനംഗം എന്നീ നിലകളിൽ പ്രവർത്തിച്ചിട്ടുണ്ട്. 
## തിരഞ്ഞെടുപ്പുകൾ

## കൃതികൾ
*നിറക്കൂട്ടില്ലാതെ' (ആത്മകഥ)
## പുരസ്കാരങ്ങൾ
*ടി.എ.മജീദ് സ്മാരക പുരസ്കാരം

## അവലംബം

## പുറംകണ്ണികൾ
ആ ഇടി കൊമ്പനാനയ്ക്ക് കിട്ടിയിരുന്നെങ്കിൽ...

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:2013-ൽ മരിച്ചവർ
വർഗ്ഗം:ജൂലൈ 3-ന് മരിച്ചവർ
വർഗ്ഗം:1927-ൽ ജനിച്ചവർ
വർഗ്ഗം:ഏപ്രിൽ 1-ന് ജനിച്ചവർ
വർഗ്ഗം:പത്രപ്രവർത്തകർ
സോണി ബി. തെങ്ങമം

കേരളത്തിലെ പൊതുപ്രവർത്തകനും സി.പി.ഐ. നേതാവുമായിരുന്നു **സോണി.ബി. തെങ്ങമം.** സി.പി.ഐ. കൊല്ലം ജില്ലാ അസിസ്റ്റന്റ് സെക്രട്ടറിയും സംസ്ഥാന കൗൺസിൽ അംഗവുമായിരുന്നു.എ.ഐ.എസ്.എഫ് ദേശീയ ജനറൽ സെക്രട്ടറിയായിരുന്നു.

## ജീവിതരേഖ
കൊല്ലത്ത് മുൻ എം.എൽ.എ. തെങ്ങമം ബാലകൃഷ്ണന്റെയും നിർമ്മലയുടെയും മകനായി ജനിച്ചു. എ.ഐ.എസ്.എഫിലൂടെ പൊതുരംഗത്തെത്തി. 2016 സെപ്റ്റംബർ 11 ന്  അന്തരിച്ചു. 

## അധികാരസ്ഥാനങ്ങൾ
* കേരള വിവരവകാശ കമ്മീഷണന്മാറിലൊരാൾ
* എ.ഐ.എസ്.എഫ്. ദേശീയ ജനറൽ സെക്രട്ടറി.
* സി.പി.ഐ ദേശീയ ജനറൽ സെക്രട്ടറി എ.ബി. ബർദാന്റെ സെക്രട്ടറിയായിരുന്നു.
* സി.പി.ഐ. സംസ്ഥാന കൗൺസിൽ അംഗം
* സി.പി.ഐ. കൊല്ലം ജില്ലാ അസിസ്റ്റന്റ് സെക്രട്ടറി

## കുടുംബം
അഡ്വ. ഷീജയാണ്​ ഭാര്യ. മകൾ - അപർണ്ണ. 

## അവലംബം


## പുറംകണ്ണികൾ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:കേരളത്തിലെ സി.പി.ഐ. പ്രവർത്തകർ
സെക്സോളജി

മനുഷ്യരുടെ ലൈംഗികത, ലൈംഗിക ആരോഗ്യവും അവകാശങ്ങളും, ലൈംഗികപരമായ  പെരുമാറ്റം, സ്ത്രീ-പുരുഷ-ട്രാൻസ് ജെൻഡർ-ഇന്റർസെക്സ് തുടങ്ങിയ ലിംഗവിഭാഗങ്ങളുടെയും മറ്റ് ലൈംഗികന്യൂനപക്ഷങ്ങളുടെയും പ്രത്യേകതകൾ, ലൈംഗിക അവയവങ്ങളുടെ പ്രവർത്തനരീതി, രതിമൂർച്ഛ എന്നിവയെ പറ്റിയുള്ള ശാസ്ത്രീയ പഠനമാണ് **സെക്സോളജി (Sexology )**. ഈ രംഗത്തെ വിദഗ്ദരെ സെക്സോളജിസ്റ്റ്, സെക്സ് തെറാപ്പിസ്റ്റ് തുടങ്ങിയ പേരുകളിൽ അറിയപ്പെടുന്നു. വികസിത രാജ്യങ്ങളിൽ ആശുപത്രികളിലും മാനസികാരോഗ്യ കേന്ദ്രങ്ങളിലും സെക്സോളജിസ്റ്റ് അല്ലെങ്കിൽ സെക്സ് തെറാപ്പിസ്റ്റ് തുടങ്ങിയ വിദഗ്ദരുടെ സേവനം ലഭ്യമാണ്. ഇവർ ഗൈനക്കോളജിസ്റ്റ്, യൂറോളജിസ്റ്റ്, സൈക്യാട്രിസ്റ്റ് തുടങ്ങിയ ഡോക്ടർമാരിൽ നിന്നും തികച്ചും വ്യത്യസ്തരും മനുഷ്യ ലൈംഗികതയെയും ബന്ധങ്ങളെയും പറ്റി ആഴത്തിൽ അറിവുള്ളവരുമായ വിദഗ്ദരാണ്. ലൈംഗിക പ്രശ്നങ്ങൾ മനുഷ്യർ തമ്മിലുള്ള ബന്ധങ്ങളെയും ബാധിക്കും എന്നത് കൊണ്ട് തന്നെ ഇവ അത്തരം മേഖലകളിലേക്കും വിപുലമായി വളർന്നിട്ടുണ്ട്. ആധുനിക വൈദ്യ ശാസ്ത്രത്തിന്റെ ഭാഗമായ റിപ്രോഡക്റ്റീവ് ആൻഡ് സെക്ഷ്വൽ മെഡിസിൻ, സെക്ഷ്വൽ ആൻഡ് റിപ്രോഡക്റ്റീവ് ഹെൽത്ത് (ലൈംഗികവും പ്രത്യുൽപാദനപരവുമായ ആരോഗ്യം), സെക്സ് തെറാപ്പി‌ എന്നിവ ഇതുമായി ബന്ധപെട്ടു കിടക്കുന്നു. പുരുഷ ലൈംഗിക പ്രശ്നങ്ങൾ ആയ "*ശീഘ്രസ്ഖലനം*, ഉദ്ധാരണശേഷിക്കുറവ്*"* ; സ്ത്രീ ലൈംഗിക പ്രശ്നങ്ങൾ ആയ " യോനീസങ്കോചം(വജൈനിസ്മസ്), യോനീ വരൾച്ച, വേദനാജനകമായ ലൈംഗികബന്ധം, താല്പര്യക്കുറവ് തുടങ്ങിയവയും ബാഹ്യകേളി,  ലൈംഗിക സംയമനം, ലൈംഗികമാനസിക പ്രശ്നങ്ങൾ, വൈകാരിക ബന്ധങ്ങൾ, ലൈംഗിക രോഗങ്ങൾ, ലൈംഗിക കുറ്റകൃത്യങ്ങൾ തുടങ്ങിയ ലൈംഗികതയുമായി ബന്ധപ്പെട്ട ശാരീരിക- മാനസിക- സാമൂഹിക പ്രശ്നങ്ങളെകുറിച്ചുള്ള വിജ്ഞാനമേഖല കുടിയാണ് സെക്സോളജി. ഇത് ആരോഗ്യമേഖലയും മനഃശാസ്ത്രവുമായും ബന്ധപ്പെട്ട ഒരു ശാസ്ത്രശാഖയാണ്. ആരോഗ്യകരമായ ലൈംഗികതയെപ്പറ്റി ശാസ്ത്രീയമായ അവബോധം സൃഷ്ടിക്കുവാനും, തെറ്റിദ്ധാരണകൾ ഒഴിവാക്കുവാനും ഇതിന്റെ പഠനത്തിലൂടെ സാധിക്കുന്നു. ലൈംഗിക ബന്ധത്തിലൂടെ പകരുന്ന എയിഡ്സ്, ഹെർപ്പിസ് മുതലായ രോഗങ്ങൾ വരാതെ ഒഴിവാക്കുവാനും, ശരിയായ ഗർഭനിരോധന മാർഗങ്ങൾ തിരഞ്ഞെടുക്കാനും, ലൈംഗിക കുറ്റകൃത്യങ്ങളെ നിയന്ത്രിക്കുവാനും ഒക്കെ ഇതുമായി ബന്ധപ്പെട്ട പഠനങ്ങൾ സഹായിക്കുന്നു. സുരക്ഷിതവും, ആരോഗ്യകരവും, സുഖകരവുമായ ലൈംഗികതയെ സംബന്ധിച്ച അറിവാണ് ഈ ശാസ്ത്രശാഖയുടെ സംഭാവന.

## അവലബം
*Haeberle, E. J. (1983). The birth of sexology: A brief history in documents. World Association for Sexology.

 
വർഗ്ഗം:ശരീരശാസ്ത്രം
വർഗ്ഗം:സെക്സോളജി
ആര്യൻകുഴി ഭഗവതി ക്ഷേത്രം

തിരുവനന്തപുരം ജില്ലയിൽ കമലേശ്വരത്തു സ്ഥിതി ചെയ്യുന്ന ഒരു ക്ഷേത്രമാണ് **ആര്യൻകുഴി ഭഗവതി ക്ഷേത്രം**. തിരുവനന്തപുരത്തുനിന്നും ഏകദേശം 5 കി.മീ. മാറി കമലേശ്വരത്ത് നിന്നും വിമാനത്താവളത്തിലേക്കുള്ള പാതയിലാണു ക്ഷേത്രം സ്ഥിതി ചെയ്യുന്നത്.

## അവലംബം

വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
ഇലക്കിളി (കുടുംബം)

ഇന്ത്യൻ ഉപഭൂഖണ്ഡത്തിലെയും തെക്കുകിഴക്കൻ ഏഷ്യയിലെയും ചെറിയ പക്ഷികളിൽ  കാണാൻ കഴിയുന്ന ഒരു ഇനം  പക്ഷികളാണ് ഇലക്കിളികൾ  (Chloropseidae). ഇലക്കിളിക്കൾ നേരത്തെ അയോറ, ലളിത തുങ്ങിയ പക്ഷികളുടെ കുടുംബമായ അയറിനിടെ കുടുംബത്തിൽ നിർത്തിയിരുന്നു എന്നാൽ  ഇപ്പോൾ നിർവചിക്കപ്പെട്ടിരിക്കുന്നതുപോലെ, ഇലക്കിളി  കുടുംബം മോണോജെനിക് ആയതിനാൽ ഇലക്കിളി കുടുംബത്തിൽ വരുന്ന എല്ലാ പക്ഷികളെയും ക്ലോറോപ്സിസ് ജെനുസിൽ ആണ് രേഖപെടുത്തിയിരിക്കുന്നത്. കാട്ടിലക്കിളി, നാട്ടിലക്കിളി, എന്നീ സ്പീഷീസുകളാണ് കേരളത്തിൽ കാണപ്പെടുന്ന ഇലക്കിളികൾ. 

## വിവരണം
ഇലകിളിയുടെ വലിപ്പം പൊതുവെ  14cm മുതൽ  21cm (5.5–8.3 in) വരെയും , തൂക്കം 15g മുതൽ 48g വരെയുമാണ്. നെറ്റിക്ക് മങ്ങിയ ഓറഞ്ചു നിറമായിരിക്കും.  താടിയിൽ നീലയും നീലലോഹിതവും കലർന്ന തിളങ്ങുന്ന വരകൾ, തോളുകളിൽ പച്ച 'പാടുകൾ (patches) ഇവയെല്ലാം  ഇലക്കിളിയുടെ പ്രത്യേകതകളാണ്.  പെൺ പക്ഷിയുടെ താടിയും കഴുത്തും വിളറിയ നീലകലർന്ന പച്ച നിറമായിരിക്കും;  കവിളിലെ വരകൾ (cheek stripes) തിളങ്ങുന്ന ഹരിത നീലമാണ്. ആണിനെയും പെണ്ണിനെയും പെട്ടെന്നു തിരിച്ചറിയാൻ ഈ വർണവ്യത്യാസം സഹായകമാണ്. ഇവയിൽ പെൺപക്ഷിക്ക് ആണിനെക്കാൾ മങ്ങിയ നിറമായിക്കും. മനുഷ്യ കേൾവിക്ക് മനോഹരമായ ശബ്ദമാണ് ഇലക്കിളിക്കൾക്ക് ഉള്ളത്. കൂടാതെ ശത്രുകളിൽ നിന്ന് രക്ഷനേടാൻ ഇവ മിമിക്സ്  ചെയ്യാറുണ്ട്.

## ആവാസം

ഇലക്കിളികൾ കൂടുതലും മരങ്ങളിലും കുറ്റിചെടികളിലുമാണ്  കാണാൻ സാധികുന്നത്. ഏറ്റവുമതികം ഇലകിളികൾ കനപെടുന്നത് നിത്യഹരിത വനങ്ങളിലാണ്‌ എന്നാൽ കാട്ടിലക്കിളി, നാട്ടിലക്കിളി തുടങ്ങിയ
സ്പീഷീസുകൾ ഇലപൊഴിയും വനങ്ങളിൽ കാണപെടുന്നു.സമുദ്രനിരപ്പിൽ നിന്ന് രണ്ടായിരം അടി വരെ ഉള്ള പ്രദേശങ്ങളിൽ ഇവയെ കണ്ടു വരുന്നു.ഭാരതത്തിലെ എല്ലാ സ്ഥലങ്ങളിലും പൊതുവെ കാണപ്പെടുന്നു കൂടാതെ ഭാരതത്തിനു പുറമെ ബംഗ്ലാദേശിലും മ്യാൻമാറിലും ശ്രീലങ്കയിലും ഒക്കെ ഇവയെ കണ്ടുവരുന്നു. 

## പ്രജനനം
നേരിയ വേരുകളും നാരുകളും ചിലന്തിവല കൊണ്ടൊട്ടിച്ച് സാമാന്യം വലിയ കപ്പിന്റെ ആകൃതിയിലാണ് കൂടുകൾ നിർമ്മിക്കുന്നത്. തറനിരപ്പിൽനിന്ന് ആറു മുതൽ ഒൻപതു മീറ്റർ വരെ ഉയരത്തിൽ തൂങ്ങി കിടക്കുന്ന വിധമായിരിക്കും അവ. ഒരു തവണ രണ്ടോ മൂന്നോ മുട്ടകൾ ഇടും. വിളറിയ മഞ്ഞയോ റോസ്കലർന്ന വെള്ളയോ ആയിരിക്കും മുട്ടകളുടെ നിറം. കാട്ടിലക്കിളിയുടെ മുട്ടയ്ക്ക് ചുവപ്പുകലർന്ന മഞ്ഞനിറമായിരിക്കും. പുറം മുഴുവൻ പാടുകളും കാണപ്പെടുന്നു. സാധാരണയായി 14 ദിവസം അട ഇരുന്നാണ് മുട്ട വിരിയാറുള്ളത്. കൂടാതെ ഇവയിൽ ചില സ്പീഷീസുകളിൽ അട ഇരിക്കുന്ന പെൺപക്ഷിക്ക്  ആൺപക്ഷിയാണ് തീറ്റുക.

## സ്പീഷ്യസ്സുകൾ

* **Family: Chloropseidae**
** Philippine leafbird, *Chloropsis flavipennis*
** Yellow-throated leafbird, *Chloropsis palawanensis*
** Greater green leafbird, *Chloropsis sonnerati*
** Lesser green leafbird, *Chloropsis cyanopogon*
** Blue-winged leafbird, *Chloropsis cochinchinensis*
** Jerdon's leafbird, *Chloropsis jerdoni*
** Bornean leafbird, *Chloropsis kinabaluensis*
** Golden-fronted leafbird, *Chloropsis aurifrons*
** Sumatran leafbird, *Chloropsis media*
** Orange-bellied leafbird, *Chloropsis hardwickii*
** Blue-masked leafbird, *Chloropsis venusta*

## പുറംകണ്ണികൾ
*http://www.honoluluzoo.org/fairy_bluebird.htm 
*http://creagrus.home.montereybay.com/fairy-bluebirds.html
*http://www.lpzoo.org/animals/factsheet/fairy-bluebird 

## വീഡിയോ
*http://www.youtube.com/watch?v=fx1viLuedfI

## അവലംബം


വർഗ്ഗം:പക്ഷികൾ
വർഗ്ഗം:കേരളത്തിലെ പക്ഷികൾ
വർഗ്ഗം:ഇലക്കിളികൾ
ദ ആർട്ടിസ്റ്റ്

മിഷേൽ ഹസനാവിഷ്യസ് സംവിധാനം ചെയ്ത് ജീൻ ഡ്യൂജാറിൻ, ബെറനീസ് ബീജോ എന്നിവർ പ്രധാന വേഷങ്ങൾ അവതരിപ്പിച്ച്  2011 ൽ പുറത്തിറങ്ങിയ ഫ്രഞ്ച്  ചലച്ചിത്രം  ആണ് **ദ  ആർട്ടിസ്റ്റ് **.
1927 നും 1932 നും ഇടയിൽ ഹോളിവുഡിൽ വെച്ചാണ്‌ കഥ ഒരു നിശ്ശബ്ദ സിനിമാ നടന്റെയും ഉയർന്നു വരുന്ന അഭിനേത്രിയൂടെയും ബന്ധത്തിന്റെ കഥ പറയുന്നതോടൊപ്പം ശബ്ദ ചലച്ചിത്രങ്ങൾ ആവിർഭവിച്ചതോടെ നിശ്ശബ്ദ ചലച്ചിത്രങ്ങൾക്കു സംഭവിച്ച ജനപ്രീതിക്കുറവിന്റെയും അതുവഴി സിനിമാ ചരിത്രത്തിന്റെയും തന്നെ കഥ പറയുന്നു.ബ്ലാക്ക്‌ ആൻഡ്‌ വൈറ്റിൽ എടുത്തിട്ടുള്ള ഈ ചിത്രത്തിന്റെ ഒട്ടു മിക്ക ഭാഗങ്ങളും ബാക്ഗ്രൗണ്ട് മ്യൂസിക് മാറ്റി നിർത്തിയാൽ നിശ്ശബ്ദവും ആണ്. ആസ്വാദകരുടെയും നിരൂപകരുടെ പ്രശംസ പിടിച്ചു പറ്റിയ ഒരു ചിത്രമാണിത്. ഈ ചിത്രം ആദ്യമായി പ്രദർശിപ്പിച്ച 2011-ലെ കാൻ ഫെസ്റ്റിവലിൽ ഡ്യൂജാറിൻ ഈ ചിത്രത്തിലെ അഭിനയത്തിനു മികച്ച നടനുള്ള പുരസ്കാരം നേടി. 84-ആം അക്കാദമി പുരസ്കാരങ്ങളിൽ മികച്ച ചലച്ചിത്രം, മികച്ച സംവിധായകൻ, മികച്ച നടൻ എന്നീ പുരസ്കാരങ്ങൾ അടക്കം അഞ്ചു പുരസ്കാരങ്ങൾ ഈ ചിത്രം നേടി.

## പ്രമേയം
നിശ്ശബ്ദ സിനിമാ അഭിനേതാവായ മുതിർന്ന വ്യക്തിയും പ്രശസ്തയായി വരുന്ന ഒരു യുവ അഭിനേത്രിയും തമ്മിലുള്ള ബന്ധമാണ് സിനിമയുടെ പ്രമേയം .നിശ്ശബ്ദസിനിമയുടെ പിന്മാറ്റവും ശബ്ദസിനിമയുടെ കടന്നു വരവും സംഭവിച്ച ഒരു കാലമാണ് സിനിമയുടെ പശ്ചാത്തലം .
 
## അവാർഡുകൾ
പുറത്തിറങ്ങിയത് മുതൽ സിനിമ ഒട്ടേറെ അഭിനന്ദനങ്ങൾ നിരൂപകരുടെ ഭാഗത്ത്‌ നിന്നും പ്രേക്ഷകരുടെ ഭാഗത്ത്‌ നിന്നും ലഭിച്ചു.നായകനായി അഭിനയിച്ച ജീൻ ദുജർദിനു 2011 ലെ കാൻ ഫിലിം ഫെസ്റിവലിൽ മികച്ച നടനുള്ള അവാർഡ് ലഭിച്ചു.65 ആം ബ്രിട്ടീഷ് ഫിലിം അക്കാദമി അവാർഡിൽ ഏഴെണ്ണം ഈ സിനിമ കരസ്ഥമാക്കി.മികച്ച സിനിമ,മികച്ച നടൻ ,മികച്ച തിരക്കഥ ,മികച്ച ചായാഗ്രഹണം ,മികച്ച കോസ്ട്യൂം എന്നിവയാണ് നേടിയത് .

## അവലംബം


## പുറം കണ്ണികൾ
* 
* 



വർഗ്ഗം:നിശ്ശബ്ദചലച്ചിത്രങ്ങൾ
വർഗ്ഗം:ഫ്രഞ്ച് ചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള ബാഫ്ത പുരസ്കാരം നേടിയ ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള അക്കാദമി പുരസ്കാരം നേടിയ ചിത്രങ്ങൾ
വർഗ്ഗം:2011-ൽ പുറത്തിറങ്ങിയ ചലച്ചിത്രങ്ങൾ